
Promer Minister ta distancia su mes di e areglo 
di Ministerio Publico den caso Fondo Desaroyo 

Promer Minister ta distancia su mes di e areglo di Ministerio 

Publico den caso Fondo Desaroyo 

Su preocupacion mas grandi ta keda unda e placa a bai 


PROMER Minister Nel Oduber a reacciona riba e 
decision di Ministerio Publico di no apela e casonan 
di Fondo Desaroyo Nobo San Nicolas. 

El a bisa cu tempo cu e tabata den oposicion el a denun- 
cia cu nan a lanta un fondo, cu e placa no ta presupuesta 
y no tin un structura caminda cu e placa tabata wordo 
gasta sin control. Ora Oduber a drenta den gobierno 
el a ripara cu a bin un carta di Controlaria General cu 
ningun hende sa unda e 25 miyon cu a bin di Utilities 
a bai. Asina a nombra un comision di berdad cu a bisa 
cu tin indicacion cu cosnan a bai malo y tin placa cu no 
ta hinca den e proyecto. Pesey Nel Oduber ta bisa cu e 
tabatin e obligacion moral y legal pa denuncia esaki. 
“Ministerio Publico den tur neutralidad a dura casi 6 
aha pa investiga e caso. E hendenan a wordo persegui 
sin influencia politico. Di e 16 casonan 10 compania of 
hende a wordo sentencia. Despues cu tabatin senten- 
cia mi a scucha ex minister Tico Croes bisa cu e ta bai 
limpia su nomber te na corte di casacion. Loke mi no 
ta compronde ta con un fiscal na lama, beach ta topa 
un otro abogado, ta papia riba e caso y e ta yega na un 
areglo”, Nel Oduber ta declara. 

E ta bisa igualmente cu e no sa nada di e areglo, cu el 
a haya sa di esaki 5 minuut promer cu e conferencia di 
prensa y e ta distancia su mes di e areglo. 

Splicando pakico su punto di bisa, Premier Oduber ta 
bisa cu e ta di opinion cu nan como politiconan mester 
ta un ehempel y si tin un blaar nan mester sinta riba dje. 
Y di biaha ta puntra Ministerio Publico si nan ta yega na 


e areglo ey cu tur hende cu a haci algo malo. Ademas e 
ta considera cu un hende cu a wordo sentencia no por 
tin un papel di bon conducta. 

Pa loke ta trata e motibo duna pa yega na e areglo 
aki, esta interes general Promer Minister ta bisa cu 
na momento cu aigun di e sindicatonan a sera henter 
aeropuerto durante 7 siman largo cada pasa tanto 
dia, caminda cu gobierno a bai huez 7 biaha y a pidi 
huez pa interes general, pero huez a bisa cu interes di 
e sindicatonan ta mas grandi cu interes di gobierno. 
“Ki mishi awor cu interes di un hende ta mas grandi 
cu interes general?”. 

E otro punto menciona pa Ministerio Publico ta divi¬ 
sion, aki Premier Oduber ta bisa cu rond mundo tin 
division, cu tur democracia na mundo ta consisti di 
partido (nan) den gobierno y oposicion. “Ta un locura, 
e argumento ey ta duna cu niun hende mas por wordo 
sentencia.. .e cosnan ey ta afecta credibilidad”. 

Banda di esaki e ta menciona cu na momento cu a tene e 
confenrencia di prensa nan no a sinta na oficina di gobi¬ 
erno y a bai sinta den un restaurant. “Mi kiermen ta kico 
esaki ta, un instituto cu ta respeta su mes no ta haci e 
cosnan aki.. .Ami ta hopi preocupa pasobra e hendenan 
eyfo ta kere cu nos ta para riba ley, no por”. 

Promer Minister ta considera cu e cos aki tin algo cu 
ta bai mas aya y ta contento cu lo bai yama un reunion 
den Parlamento pa wak kico tin tras di e cos aki. “Ami 
ta haye raro y strano y mi ta distancia mi mes for di 
dje”. 



Igualmente e ta bisa cu por lo menos Minister di Hus- 
ticia no por wordo poni 10 minuut promer na haltura, 
cu mester a bise cu a bai lama a topa e hendenan, a 
papia cu nan y ta bai regle. 

Preocupacion mas grandi pa Nel Oduber na e mo- 
mentonan aki ta unda e placa a bai, na kico e ta gasta. 
Mirando cu e lOnan cu a wordo sentencia ainda tin un 
caso contra nan caminda mester stipula cuanto placa 
nan mester paga gobierno bek y porta eynan nan lo bin 
dilanti y bisa kico a sosode. 


Aumento di gastonan di AZV ta debi na decisionnan 
desastroso di Minister Booshi Wever 


PARTIDO AVP ta haciendo un estudio 
riba AZV caminda cu ta studiando e rap¬ 
port traha pa KPMG y Benny Sevinger 
durante conferencia di prensa a presenta 
aigun punto cu a bin dilanti. 

E ta menciona cu si mira cu gastonan di 
AZV cu a subi den diferente parti, tin cu 
constata cu esakinan atrobe ta debi de¬ 
cisionnan desastroso di Minister Booshi 
Wever. Aigun di nan ta segun rapport di 
KPMG: tratamento den exterior a subi 
cu 7.3 miyon florin caminda ta bisa cu 
practicamente e gastonan aki a subi dor 
di problemanan cardiologico y problem- 
anan di wowo. Aki Sevinger ta menciona 
cu Minister Booshi Wever a dicidi di 
boicotea e cardiologonan na Aruba cu 
no mag di haci cierto trabounan mas y 
consecuentmente mayoria di e pacient- 
nan mester bai tuma tratamento afor y 


esaki ta inclui gastonan di acompanante, 
hotel, cumindaye tratamento mes. Mes- 
cos ta trata e caso di dokternan di wowo 
caminda cu a bai den pelea cu dr. Wolter 
cu awendia ta un experto na Europa y aki 
tin cu dicidi di manda hende afor. 

“Decision politico segun Minister Booshi 
Wever, te ta manda te ta dicidi, pueblo 
tin cu paga y awor tin un comision cu 
mester mira con ta subi entradanan di 
AZV, tuma medida, pasobra cu abo a 
dicidi di persegui specialistanan, abo a 
dicidi cu hendenan tin cu bai afor paso¬ 
bra na Aruba nan no mag wordo trata”, 
Benny Sevinger ta bisa. 

Otro ehempel ta Centro Medico San 
Nicolas. Den Parlamento tur fraccion 
a vota na fabor di un mocion cu ta bisa 
cu mester bin un centro medico, pero a 
bisa cu esaki mester ta leu for di politica. 


Pero al contrario, Minister Wever a traha 
e centro medico y decisionnan politico a 
wordo y ta wordo haci ainda na e centro 
medico aki. Ta e minister ta dicidi kenta 
bira director y kende ta wordo nombra. 
Minister Wever a pone 7 miyon disponi¬ 
bel pa e gastonan di e centro medico aki 
caminda cu a duna AZV e placa aki, pero 
mas hende ta wordo tuma den servicio, 
mas gatonan di centro medico a subi y 
a yega riba 11 miyon y dor di esey AZV 
tin cu pone tur aha 4.4 miyon extra pa 
centro medico. 

Un otro punto cu por a saca afor for di e 
rapport ta cu a baha hopi gasto, pero na 
e parti di duna servicio. 

Concluyendo Benny Sevinger a indica cu 
no solamente nan ta studiando e rapport 
di KPMG, pero tambe ta analizando kico 
por wordo haci ora gobierno cambia pa 
drecha AZV. 

Den preparacion di desaroyo nobo di haf di Oranjestad 

APA N.V. a cuminsa cumpra tereno y propiedad di e.o. Zona Franca 

DIRECTOR di Aruba Ports 
Authority N.V., Alfonso Boek- 
houdt ayera a confirma di a 
cuminsa cumpra un gran parti 
di e loodsnan cu tin den Zona 
Liber di Haf di Oranjestad. Tur 
esaki pa prepara nan mes pa cu 
desaroyo cu lo bay tuma lugar 
den Haf di Oranjestad. 

E loodsnan aki de facto mayoria 
ta di companianan cu tabata op¬ 
era den Zona Franca di Aruba. 
Segun Alfonso Boekhoudt, for 
di tempo cu APA N.V. a cum¬ 
insa deliberacionnan cu Royal 
Caribbean, ya caba tabata den 
plan pa desaroyo di haf, den 
cual ya tabata inclui cu APA 


N.V. lo adquiri cierto propie- 
dadnan den su becindad. Y e 
Zona Franca sigur tabata un 
di nan. 

Despues cu e proyecto cu Royal 
Caribbean no a sigui, APA N.V. 
a haci un evaluacion si ta con- 
tinua e propiedadnan desea. 
Segun Alfonso Boekhoudt, ta 
un hecho cu APA N.V. mester 
di e terenonan aki pa ehecuta 
e plannan pa desaroyo di haf di 
Oranjestad. 

Pa loke ta cumpra di e propie¬ 
dadnan aki, APA N.V. ta hopi 
avanza caba, y ta den negocia- 
cion pa cumpra otro terenonan 
den becindad. 


Tur ta terenonan pega cu haf, cu 
sigur ta necesario p’e operacion 
nobo cu APA N.V. tin den haf, 
unda e.o. lo mester bay discuti 
regulacion di trafico motorisa, 
pero tambe e trafico di peaton- 
nan. 

Alfonso Boekhoudt a confirma 
cu tur esaki ta requeri basta 
placa pa por cumpra tur tereno 
y propiedad. A haci taxacion 
di tur tereno y propiedad y a 
tene cuenta cuanto e prijs ta 
riba mercado actualmente y a 
tene tambe cu e balor fiscal cu 
e terenonan tin. Y asina a yega 
na un prijs razonable y asina a 
logra hopi bon deal. 


E cooperacion haya for di dono 
di e propiedad y terenonan ta 
positivo, pasobra nan tambe sa 
di e intencionnan di APA N.V. 
pa trece otro desaroyo den haf 
di Oranjestad. 

Unabes cu APA N.V. a logra 
haya propiedad di e terenonan 
aki, lo por cuminsa cu nan plan 
pa desaroya haf di Oranjestad, 
maske cu te ainda APA N.V. no 
ta cla cu un master plan, segun 
Alfonso Boekhoudt, ya cu tin 
un proceso pa cana ainda. Y 
ainda por tin cambionan pa 
tuma lugar. Te ainda APA N.V. 
no t’asina leu. 


Pesey, maske cu e deseo ta 
pa muda haf di container pa 
Barcadera, no tin un decision 
fiho, pasobra financiamento di 
esaki no ta cla ainda y maske 
cu tin basta grupo interesa, no 
tin un decision ainda. Mescos 
tambe e traspaso di tereno pa 
cumpradornan di Bushiri Beach 
Hotel, cu ta Grupo Melia, ainda 
no ta finalisa. 

E impresion cu AWEMainta ta 
hayando ta, cu e pida tereno aki 
lo no wordo pasa por lo pronto 
y Bushiri Beach Hotel lo keda 
ta deteriorando y formando un 
bistå masha mahos den wowo 
di nos bishitantenan. 


Nel na AWEMainta 


Minister di Husticia lo por duna con tur cos a 

bay cu e “sleeping police” 


FOR di Prome Minister Nel Oduber, redaccion di 
AWEMainta a recibi un carta, relaciona cu e publica- 
cion encuanto di e ponemento di “polisnan drumi” 
(sleeping police). 

“Pa di tantisimo bez bo kier hinca mi persona den algo 
cu mi no tin arte ni parte den dje. Bo ta scirbi cu familia 


di Nel Oduber lo a haya e proyecto di “sleeping police” 
y cu no tabatin destaho publico”, asina e mandatario 
ta bisa den su carta pa Director di AWEMainta, Toko 
Winklaar. 

“Sin embargo mi no ta na altura mes ken lo a haya e 


proyecto, corda pa mi eherce cualkier influencia”, 

Di acuerdo cu Prome Minister Nel Oduber, Minister 
di Husticia sigur lo por duna tur informacion con cos 
a bay. Esaki no kier men si cu cualkier persona a duna 
oferta y si e ta cumpli cu tur condicion, haya esaki, pa 
motibo di su lazonan no por bin na remarca di nada. 

Arthur Dowers ta sostene ponencianan di AWEMainta relaciona cu 

sleeping police riba nos cayanan 



PARTIDO AVP ta hopi preocupa pa e 
situacion di seguridad den nos trafico 
y ta considera cu mester haci hopi mas 
pa garantiza e seguridad aki, sigur den 
vecindarionan di scol. 

Pero ora mira un minister di Husticia 


cu no a haci nada pa seguridad den tra¬ 
fico ni di husticia na e pais aki, cu cada 
bes cu e papia ta pone mayoria hende 
pensa cu e minister aki no ta biba na 
Aruba, pasobra e no sa di e realidad cu 
ta biba na Aruba pa loke ta seguridad y 
criminalidad. 

Manera AWEMainta a presenta den 
edicion di ayera caba, Arthur Dowers 
Parlamentario di AVP a reacciona riba 
e declaracion di e minister aki cu a bisa 
cu Aruba ta e pais di mas sigur den 
continente Americano. Dowers ta bisa 
cu AVP lo desea esaki, pero bou di su 
maneho ya esaki absolutamente no ta 
e caso mas. 

Pa loke ta trata e sleeping police, cu ta 
idea di Rudy Croes pa trese seguridad pa 
peatonnan, Arthur Dowers ta indica cu 
den pasado por a mira den cierto bari- 
onan cu a pone esakinan pa seguridad di 
e muchanan den e bario, pero esakinan a 
wordo kita dor di DOW debi cu e leynan 
no ta na su lugar pa pone esaki. Awor por 
a compronde cu sin cu e minister aki a 


manda un cambio di ley pa Parlamento, 
a dicidi cu ta bai pone un cantidad di 
sleeping police riba camindanan cu no 
necesariamente ta bebouwde kom y cu 
por crea un peliger pa trafico. 
Igualmente AVP por a compronde cu e 
prioridad di e minister aki na ningun 
momento tabata dirigi riba seguridad 
di nos hendenan sino cu segun e in- 
vestigacion cu e partido berde a haci 
ta duna indicacion cu aki no ta trata di 
un proyecto organiza cu a bai via des- 
taho publico sino ta trata atrobe di un 
proyecto di friends & family. 

Mas aleu Dowers ta puntra con un min¬ 
ister ta buta sleeping police riba caya 
sin sikiera pone un borchi cu ta indica 
cu tin un sleeping police y esaki a trese 
cu varios accidente a hera di wordo 
ocasiona na sitio cu nan a pone debi 
cu hendenan ta coriendo duro sin tene 
cuenta cu tin un sleeping police buta. 
Aki e ta menciona cu no por pasa riba un 
sleeping police coriendo 40 km pa ora, 
pasobra e ora por kibra auto. 


Arthur Dowers tambe a sostene e posi- 
cion di AWEMainta ora el a declara cu 
e sleeping police aki ta pone autonan 
desvia poniendo seguridad di trafico y 
peatonnan na peliger. 

E ta menciona tambe cu AVP tin informa- 
cionnan cu ningun tipo di investigacion 
a wordo haci relaciona cu ponemento di 
sleeping police y tambe cu ningun de- 
partamento concerni a wordo consulta. 
Mas strano e ta haya cu DOW of minister 
encarga cu Infrastructura no ta esun cu a 
duna e conseho of a informa Parlamento 
cu lo mester tin cambio di ley pa por haci 
esaki conforme ley. Fraccion di AVP lo 
manda Minister Rudy Croes un serie di 
pregunta riba e proyecto. 

Finalizando Arthur Dowers ta bisa 
atrobe cu AVP ta sostene un engrandece- 
mento di seguridad di trafico den comu- 
nidad, pero no ta kere cu e minister aki 
a sali, sin cu den un forma bon prepara, 
sin borchinan indicativo, ta hisa benta 
di e forma aki. 


Gobierno di MEP ta preparando un buraco pa e siguiente 

gobierno cu lo asumi responsabilidad 

Nan ta conciente cu nan no lo bin bek 


CONCLUSION cu fraccion di AVP ta saca ta cu e 
actual gobierno simplemente ta conciente cu nan no 
ta bolbe mas otro ana y ta preparando un buraco pa e 
siguiente gobierno cu mester bai asumi responsabili¬ 
dad cai aden. 

Otmar Oduber ta expresa esaki, pasobra tur infor- 
macion cu nan ta ricibiendo for di departamento di 
finansa ta mustra cu e deficit cu Pais Aruba ta bai en- 
camina durante resto di e ana aki ta bai surpasa dobbel 
e cantidad di placa cu a wordo poni den presupuesto 
di 2008. 

E ta conta cu tin un serie di problemanan na caminda 
y cu gobierno simplemente ta ‘schuif op’ manera p.e. 
e problema di AZV caminda cu ya caba e deficit a au- 
menta di 27 miyon cu a wordo premira, pa 33 miyon 
florin y e ta sigui subi. Ta calcula cu esaki lo bai caba 
rond di 37 miyon pa fin di ana. 

“Nos sa cu gobierno no kier a asumi su responsabilidad, 
no awe cu a forma un comision caminda bo a pone 
condicionnan sumamente inhusto pa e comision aki 
caminda practicamente bo a saca bo responsabilidad 
como gobierno afor, bo responsabilidad pa loke ta 
elandsbijdrage di Pais Aruba afor anto bo a deposita 
e opcionnan na e comision di bai wak unda pa saca e 
placa. Of ta sake for di saco di pueblo of ta sake for di 


placa di pueblo tambe, pasobra nos tur sa cu ora pone 
e condicionnan aki riba comercio, e ora ey e prijsnan 
ta wordo doorgevloeid na e conciudadano”, Otmar 
Oduber ta indica. 

E preocupacion aki pa fraccion di AVP ta bira peor pa 
otro ana, pasobra tur informacion cu nan a haya for di 
instancianan ta mustra cu ta papiando aki di un deficit 
pa 2009 di entre 45 pa 50 miyon florin, pasobra gobi¬ 
erno aki no kier asumi su responsabilidad. 

Un otro ehempel di e buraco cu e gobierno aki ta 
lagando atras ta e hecho cu fondonan ta wordo saca for 
di presupuesto nacional p.e. den un caso cu tabatin pa 
un fayo di minister di Turismo relaciona cu e asunto di 
waf, caminda cu por a compronde cu esaki lo costa 1 
miyon florin pa un grupo cu minister Briesen a dicidi 
di bai firma cunele sin cu tabatin un destaho publico 
y sin cu e tabata autoriza den nomber di APA. 

Otro ehempel ta esun di Serlimar caminda tin un deficit 
di 19 miyon florin cu tampoco a wordo presupuesta 
y cu lo crea otro buraco pa e gobierno cu lo asumi 
responsabilidad otro ana. 

Asina aki fraccion di AVP ta ricibiendo informacion 
documenta cu ta mustra cu e deficit di Pais Aruba 
pa 2008 ta bai wordo redobla pa ora yega december 
di e ana aki. Esaki ta significa cu den e presupuesto 



di 2009, fuera cu manera ya caba Minister Swaen a 
trese dilanti cu no lo yega un presupuesto balanza, e 
situacion t’asina cu no lo logra esaki den e proximo 
4 ananan tampoco a no ser cu un gobierno nobo no 
asumi responsabilidad y percura pa baha gastonan 
drasticamente di gobierno y percura pa Aruba por haya 
entradanan diferente cu for di saco di comunidad. 

Despues di practicamente 15 ana 

HOH ta publica aigun buki di informacion 


DESPUES di sigur un 15 pa 20 
ana cu Dr. Horacio E. Oduber ta 
publica un buki di informacion, 
cu ta un buki revisa y cu ta 
cumpli cu requisitonan actual. 
Segun Bob Harms, Relacionista 
Publico di Hospital, ta trata di 
dos buki, esta e prome ta Buki 
di Informacion General y e otro 
ta un buki di informacion di 
Unidad di Pediatra. 

E presentacion a tuma lugar 
ayera tardi, den presencia di 
Hunta Directiva di Hospital y 
como tal ta un dia masha impor- 
tante pa Hospital. E biaha aki 
a dicidi di comercialis’e, esta a 
aserca comerciantenan pa pone 
propaganda den e buki aki, cu 
ta necesario pa cubri e gasto- 
nan. Tur e comerciantenan cu 
HOH a aserca, sin bacilacion a 
pone nan propaganda. 

Drs. Arnoud Boesten a splica cu 
for di ultimo publicacion como 
15 pa 20 aha pasa, hospital 
a conoce masha cambio y cu 
merece atencion. Y suministra- 


cion di informacion ta masha 
importante, no solamente in- 
ternamente, pero sigur p’e 
paciente cu merece di sa tur 
informacion. E Director General 
di HOH a felicita tur esnan cu a 
haci e publicacion aki posibel. 

Srta. Charlene Huntington, 
kende ta masha contento di 
e logra e bukinan di informa¬ 
cion cu ta un producto masha 
bunita mes. Den e bukinan aki 
tin masha informacion valioso 
pa tur paciente. Y na final por 
mira cu nan a pone un encuesta, 
cu nan a yama: “Bo opinion ta 
masha importante” cu ta masha 
importante pa Hospital mes, ya 
cu di e forma aki nan por sigui 
mehora e servicio na Hospital. 
Drs. Arnoud Boesten y un pa¬ 
ciente, t’e promenan cu a haya 
copia di e bukinan aki. E no 
tabata un trabao facil, pa cual 
tur esnan cu a haci esaki posi¬ 
bel, a ser gradici. Ta di spera cu 
pueblo acepta e buki aki y si tin 
reaccion, sigur porta ta habri 
p’esaki. 

AVP cu dudanan grandi riba cuido medico na clinica na Valencia 

Tin practicanan strano tumando lugar eynan cu no ta na beneficio di e pacient 



PARLAMENTARIO di AVP, 
Benny Sevinger a trese un preo- 
cupacion padilanti pa loke ta 
trata AZV. 

El a conta un experiencia den 
cual un senora di edad cu tin 
problemanan di curazon a pasa 
aden. E senora aki tin aigun 
ader blokea caminda cu riba 
indicacionnan medico mester a 
bai haya ayudo na Venezuela. E 
persona aki a wordo acompana 
pa expertonan di curazon local 
pa mira e tratamento cu e seno¬ 
ra aki ta haya na Valencia, pero 
tambe pa e expertonan aki duna 
relato pa loke ta trata e clinica 
di curazon na Valencia. 

Na yegada di e senora aki na 
Valencia a constata cu e cli¬ 
nica no ta uno ‘up to date’ cu 
equiponan moderno, camanan 
moderno, etc sino cu e tabata 
mustra un clinica cu ta di un 
pais cu tin problemanan cu 
placa pa motibo di equiponan 
cu tabatin eynan. 

E senora a wordo analiza y a 
wordo bisa cu e adernan cu e 
tin blokea no por wordo habri, 


cu e mester haya un by-pass. 
E dokternan cu a biaha cu e 
senora a consehe, mirando e 
situacion di e clinica y e analisis 
cu a wordo haci, pa no laga e 
dokternan eynan opere y mas 
bien pa e bolbe Aruba y pidi pa 
bai Colombia. Esaki ta husta- 
mente e decision cu e senora 
a tuma tambe.El a manda un 
carta pa AZV via su dokternan 
bisando cu e kier bai Colombia 
basa riba conseho di su dokter¬ 
nan cu ta bisa cu mester habri 
e adernan en bes di haci un 
by-pass.Sevinger ta continua 
bisando cu despues di cartanan 
cu ta bai bin pa AZV, diripiente 
AZV ta yama e senora y bise 
cu Valencia a manda bisa pa e 
bolbe bek pasobra awor si nan 
por habri e adernan. “Boso por 
imagina boso mes ta ki tipo di 
cuido medico nos gobierno ta 
dunando Arubianonan, dunan- 
do e personanan cu ta bibando 
na Pais Aruba unda cu bo ta bai 
pa haya un tratamento y nan ta 
bisabo cu no por y ora bo bin 
bek diripiente nan ta manda 


un carta bisando pa bai bek 
Valencia pasobra awor si por”, 
Benny Sevinger ta declara y ta 
bisa cu esaki ta algo inacetabel 
pa AVP, ta denuncia esaki y ta 
bisa cu e responsabilidad di 
e decisionnan aki ta directa- 
mente bou responsabilidad di 
Minister Booshi Wever.Segun 
informacionnan cu AVP a bin ta 
ricibiendo ta indica cu e mesun 
dokternan aki cu ta haciendo e 
practicanan aki na Valencia ta 
e mesunnan cu Minister Booshi 
Wever kier trese Aruba pa haci 
un clinica cu lo costa pueblo 
20 miyon. 

Sevinger ta menciona tambe 
cu Minister Wever a bisa cu ta 
trata di un decision politico, es 
decir, e no ta tende conseho di 
expertonan, e no ta worry si tin 
conseho di hospital of di AZV. 
For di awor caba partido AVP 
ta bise tambe cu si ta trata di 
un decision politico, pa e para 
politicamente responsabel pa 
e investigacionnan cu ta bin 
despues. 


Keriendo cu e ta un lugar 
sigur, ya cu no tin scol, 
ladron a bay sconde 
scooter horta na scol 



DIASABRA merdia a drenta informe cu na un school na 
Montana a bin descubri un scooter para riba e speelplaats 
sin ningun hende banda di dje. Mesora polis a bai n’e sitio y 
a haya e scooter para dilanti di un klas. 

Mirando cu e tin un nummerplaat riba dje, polis a controla 
esaki y e ta pertenece na un hende bibando na Primavera pero 
e dono mes no ta al momento na Aruba. 

No a keda nada otro, pa polis hiba e scooter na Warda di 
Polis p’asina pone na disposicion di e dono. E motor ainda 
tabata un poco cayente indicando cu t’e mainta ey e scooter 
a ser treci eynan. E ladron lo a kere cu como cu no tin scol 
den e dianan aki, cu esey tabata e lugar mas sigur pa sconde 
e scooter, keriendo cu ningun hende ta bay scol. E ladron a 
dal su dede duro. 


Pronostico cu inflacion lo yega e aha aki 
atrobe rond di 10% lo ta devastador pa pueblo 


OTMAR Oduber ta menciona 
cu dos siman pasa por a scucha 
director interino di CBS de¬ 
clara cu ta premira cu e ana aki 
atrobe inflacion di Pais Aruba 
ta bai yega rond di 10%. 

Si mira di otro banda e nivelnan 
di inflacion na Merca, pronos- 
ticonan ta indica cu den e peor 
di e casonan, nan inflacion lo 
por yega 5%, es decir mitad di 
esun di Aruba.Pesey miembro 


di AVP ta bisa cu manan no kier 
scucha Promer Minister Oduber 
bisa cu e inflacion no tin nada di 
håber cu Aruba internamente, 
cu e ta relaciona cu aumento 
di prijs di crudo y cu e asunto 
aki ta uno mundial. “E ta speci- 
ficamente e maneho di pone 
peso riba lomba di pueblo cu 
e gobierno aki a impone riba 
pueblo di Aruba, e ta netamente 
e consecuencianan cu tin di a 


introduci un BBO sin cu esaki a 
haya ningun conseho positivo 
di instancianan y simplemente 
a introduci’e pa haya placa den 
caha di gobierno”.Otmar Odu¬ 
ber ta considera cu un inflacion 
di 10% despues di a conoce ana 
pasa caba un inflacion di 10.2% 
ta devastador pa pueblo di Aru¬ 
ba cu ta bai drasticamente atras 
den su calidad di bida y den su 
forma di biba na Aruba. 


Arthur Dowers ta pidi gobierno specialmente den e temporada aki pa 

Tene cuenta cu esnan di menos recurso 


GOBIERNO actual ta e gobi¬ 
erno cu mas entrada a yega di 
haya den historia di e pais aki, 
pero na mes momento ta esun 
cu mas a ranca placa for di saco 
di comunidad pa medio di me- 
dida y belasting. Si mira con e 
placa aki a wordo reparti, por 
yega na e tristo conclusion cu 


awe nos tin hopi mas persona 
cu ta biba na un nivel di entrada 
mas abou, tin hopi mucha cu ta 
bai scol sin come y awor cu ta 
den temporada di preparacion 
di bai scol esaki lo ta un pe- 
sadiya grandi pa mayornan ora 
di cumpli cu pago di scol, uni- 
formnan, placa di airco, etc. 


Pa e motibo aki, Arthur Dow¬ 
ers di partido AVP ta haci un 
apelacion riba gobierno pa nan 
tene cuenta cu esnan di menos 
recurso, pasobra tur dia esnan 
di AVP ta scucha hendenan ta 
conta cu ya nan no tin placa 
pa cumpra pan pa nan yiunan 
come. 

Conferencia Soco-Economico na Universidad di Costa Rica 

Mike Eman orador den panel na Universidad pa discuti balansa den 

desaroyo economico y bienestar social 



DIALUNA lider di AVP, mr. 
Mike Eman ta un presentador 
den un panel na un conferencia 
social-economico internacio- 
nal di e organisacion SASE na 
Universidad di Costa Rica, San 
José. Eman a worde invita p’e 
conferencia dor di e sociologo 
mundialmente conoci profesor 
Amitai Etzion y profesor inter- 
nacionalmente conoci tambe 
prof. José Perez Adan. 

E lider di AVP, Mike Eman ta 
worde reconoci pa su desa¬ 
royo di e tema di buskeda di 


un realidad social husto den 
un desaroyo economico. E 
enfoke y atencion cu el a duna 
den e cuadra aki na avansa e 
pensamento comunitario na 
Aruba y den region pa forma 
parti di manehonan di paisnan 
ta wordo considera importante 
den un mundo caminda norma, 
balornan y cohesion social den 
paisnan ta bao di presion di e 
desaroyo mundial. Durante e 
simposio riba comunitarismo 
na Aruba organisa pa AVP, 
FESCA y Fundacion Digna 


Lacle-Herrera e oradornan 
invita di e mundo comunitario 
a keda impresiona cu Eman su 
introduccion caminda el a pone 
un relacion entre gratitud y e 
espirito comunitario basa riba 
su propio experiencia di bida. 
Encurasha prof. Amitai Etzioni, 
e lider di AVP, mr. Mike Eman 
a tuma e reto pa profundisa e 
tema aki for di un experiencia 
individual pa un teoria general 
sosteni pa literatura y investiga- 
cionnan riba e tema. 

Pa explora e interaccion entre 


teoria y practica politico e con¬ 
ferencia a busca personanan cu 
di desaroyo intelectual y aca- 
demiconan cu ta combinda nan 
careranan cu servicio publico. 
N’e conferencia tin como figura 
central Oscar Arias Sånchez, 
recipiente di Premio Nobel y 
Presidente actual di Costa Rica, 
como un representante destaca 
di e tradicion aki pa duna e 
discurso inaugural di e confer¬ 
encia. SASE a invita un grupo 
di politiconan conoci Latino 
Americano cu cu enfoke similar 
na Arias cu ta duna prioridad 
na desaroyo di pensamento 
riba un base profesional y 
scientifico pa uni nan mes cu 
e invitado como panelista y 
expositornan den e mesanan di 
presentacion. Den e cuadra aki 
mr. Mike Eman ta forma parti 
di e presentadoranan riba e 
tema comunitario den buskeda 
di un balansa husto den desa¬ 
royo economico y bienestar 
social di pueblo 
E tema di e reunion di SASE 
2008 a wordo sugeri pa Karl 
Polanyi den “La Gran Transfor- 
macion”. E autor ta interpreta 
historia di e sociedad industrial 
di siglonan XIX y XX den termi- 
nonan di un “dobel movimento 
di tipo pendular”. Un parti di 
e movimento ta den direccion 
di mercadonan liber y flexibel 
cu ta sostene y (den aigun 
aspecto) ta promove beneficio- 
nan material y tecnologico di 
e Revolucion Industrial. E otro 
parti ta un reaccion pa cu e rup- 
turanan cu e mercado ta genera 
den bida di hende, un intento 
pa preserva relacionan social 
cu ta base di cua hendenan ta 
forma nan identidad y ta duna 
sentido na nan bida. 

E era actual di globalisacion 


ta similar n’esun di siglonan 

XIX y cuminsamento di XX den 
hopi aspecto. Mercadonan ta 
establece, liberalisa y ta causa 
retonan social nobo. Mercanci- 
anan, finanza y hende ta move 
di interior di nan paisnan y ta 
cruzando fronteranan den un 
velocidad cu ta creciendo mas 
y mas; y hendenan ta descon- 
certa, buscando alternativanan 
pa nan bida cu cada bes ta bira 
mas y mas chaotico y insigur. 
Ademas, e reaccion cu ta bin di- 
lanti awendia ta recorda e pro- 
cesonan politico y e politicanan 
publico di e periodo di e “Gran 
Deprecion” y di post-guerra 
inmediato, ora cu e e efecto a 
cuminsa di e di dos mitar di e 
“dobel movimento” cu a wordo 
describi pa Polanyi. Pero cu un 
diferencia importante: E teori- 
anan cu ta guia e desregulacion 
y globlisacion na final di siglo 

XX y cuminsamento di siglo 

XXI ta desende directamente 
di e ideanan di “laissez faire” 
cu a guia e globalisacion un 
siglo pasa; di otro banda, e filo- 
sofianan cu a informa e di dos 
mitar di e dobel moviemento 
- e legislacion social deriva di 
e “Gran Legislacion - a wordo 
desacredita den hopi aspecto. 
Esey kiermen cu e reaccion di 
awendia ta mas instinctivo y 
basa riba sentimento, cu delib- 
era y considera; e ora ta sugri e 
duda di ta posibel pa reconcilia 
e dos movimentonan, den teo¬ 
ria of mediante di politicanan 
pr ac tico. 

Den e conferencia di SASE 
2008 ta examina con por trece 
e balansa aki bek na interes di 
desaroyo economico simulata- 
niamente cu progreso y stabili- 
dad social. 




ARUBA TOURISM AUTHORITYTA BUSCANDO: 

PERSONANAN PA PHOTO SHOOT CASTING PA PROMOCION Dl ARUBA DEN EXTERIOR (USA) 

Wedding Planners 
Chefs 

Bartenders/brew master 
Golf Pro's 
Musico 

Bikers y Hikers 

Nature and Adventure Guide 
Water Sports (wind surfers, kite surfers, etc..) 

Artist (painters, sculptors, gallery/museum curators) 

Taxi Drivers 

Empleadonan di Casino 

Empleadonan di hotel (doorman, bellman, front desk etc..) 

Casting lo tuma lugar: 

Fecha: July 21,22,23 

Lugar: Aruba Tourism Authority (LG Smith Blvd 172) 

Horario: 4:30 pm - 7:30 pm 

Porfavor manda e siguiente informacionan na 
castinglowe@aruba.com y na v.habibe@aruba.com 

Titulo di trabouw 
Number di telefon 
E-mail adress 
Pot ret 

Pa mas informacion contact Valery Habibe na ATA. 

Tel: 582-3777 ext 269 

Cell: 732-0696 

E-mail: v.habibe@aruba.com 

Den cuadro di paz 


Pueblo Colombiano y Venezolano a 
celebra Dia di Independencia di Colombia 



E no tabata asina yen, manera otro ananan, y por ta cu na mesun 
momento tabatin otro celebracion di Dia di Independencia di 
Colombia, e ana aki, e residentenan Colombiano y Venezolano 
kier a demostra cu e dos pueblonan aki por biba den paz cu otro. 
Asina a dicidi di organisa un caminata cu a bay termina den Don 
Elias Mansur Ballpark cu un celebracion cu a termina mas lat di 
anochi. E celebracion di Asociacion de Amigos de Colombia, mes 
ta tuma lugar dia 27 awor. Un biaha mas, pabien Colombianos cu 
boso dia di independencia cu e ana aki e enfoke tabata di kier paz 
y pa cual a demanda pa laga tur secuestrado liber. 

Atraco den dia cla na pomp di gasolin 



WILLEMSTAD - E siman aki 
a habri cu atraco di dia cla ora 
cu ayera mainta 2 malhechor a 
sorprendé un bendedor di gaso¬ 
lin di pomp na Tera Korå ora cu 
e bendedor di gasolin tabata 
bayendo su boca di trabao y 2 
tipo a sorprendé y nan a oblig’é 
di habri e porta di e oficina y 
habri e caha fuerte pa bay cu e 



placa cash cu tabatin aden. 
Comosifuera esey no tabata 
suficiente, nan a dal e empleado 


cu cabo di pistol riba su cabes y 
a lagu’é tur na sanger atras. Per¬ 
sonal di ambulance a presentå 


p’asina dun’é promé asistensia 
mientras cu e 2 malechornan 
a logra huy den un auto cu su 


plachi number tabata doblå. 
Atraco Team ta investigå e caso 
criminal aki. 


Candela feros den Bijlmer 

Casi un otro drama; mester a evacua habitantenan di K-Buurt 


AMSTERDAM - Un candela 
feros cu inicia diahuebs ano- 
chi aproximadamente 8.30 a 
pone cu Alcalde di Amsteradm 
mester a duna ordo pa evacua 
habintantenan di K- Buurt den 
Bijlmer ya cu tabata existi e 
posibilidad cu e candela feros 
aki por a pasa over pa casnan 
den becindario y tambe produci 
gasnan toxico. 

Debi n’esaki mes e Comandante 
di Bombero di Amsterdam e.o. 
a duna orden pa cuminsa cu 
evacuacion di aigun vivienda 
cu ta keda den sercania di e 
candela aki. 

El a tuma contakto tambe cu Al¬ 
calde interino sr. Ascher, kende 



ta remplasa Job Cohen kende 
ta di vacacion p’esaki por duna 
orden pa por sona e 'luchtalarm' 
pa avisa personanan den serca¬ 
nia cu ta trata di un caso serio y 
cu ta bay ser evacuacion. 

Esaki a spanta varios hende 
den Bijlmer, kendenan atrobe a 
pensa cu ta trata di un desaster 
aereo y cu lo ta un avion lo a cay 
atrobe den Bijlmer. 

Officier van Dienst di GGD me- 
sora a avisa pa acciona e GHOR 
plan mirando cu ta trata aki di 
un algo serio y cu e plan di de¬ 
saster di Amsterdam pa loke ta 
aerea di Bijlmer mester drenta 
mesora den accion. 

Y mesora personal extra y am¬ 


bulance a presenta ne sitio. Un 
cantidad di 80 vivienda den 
K-Buurt a ser evacua. 

E habintantenan aki a pasa ano- 
chi den Bijlmer Sport Centrum 
cu ta keda den sercania. 

Henter Amsterdam zuid Oost 
tabata bao di huma. Esaki te 
hasta a stroba visibilidad y 
mester a sera varios caretera 
den e area aki. 

Pa 12 or di anochi Comandente 
di Bombero por a duna e senal 
di 'Brandmeester'. 

Pa 2 or di ayera marduga e ha¬ 
bitantenan cu ser evacau por a 
bay nan cas bek. 

Te cu ayera mainta ainda bomb- 
eronan tabata bezig cu 'nablus- 


sen. 

Awor un cantidad di mas o me¬ 


nos 400 pico mucha a keda sin 
skol den Bijlmer 


L 


% Lin Dia den Bida 




Awenochi 9'or 


cu Poentje Castro 







KARAM MISIER. BLACK MAGIC. 

Email :undiadenbida@setarnetaw Cel.: 


1 Telear 


ubaj 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Nos mester ta decidido 


Pa: Mario Lopez 

ORA cu pueblo realisa cu na 
cada eleccion e partido cu ta 
goberna ta keda critica p’e 
partido den oposicion igual- 
mente, e por comprende cu 
tin indicacion cu tin podernan 
negativo cu ta dirigi tanto AVP 
como MEP. Podernan cual ta 
sigui sink nos pais den debenan 
pa medio di e dos partidonan 
aki y ta convertiendo nos den 
pidido di limosna of catibo. 

Awor cu nos tin e opcion pa 
salba nos mes di e poder malo 
aki, nos mester ta decidido 
y dispuesto pa cambia nos 
mentalitad pa loke ta concerni 
politica y sali for di e gara di 
partidonan politico tradicional 
cu pa medio di indoctrinacion 
nan tin riba nos. 

Haciendo esey nos ta keda 
mentalmente liber pa husga 
gobernantenan a base di crite- 
rianan di bon gobernacion y no 


a base di fanatismo. Fanatismo 
a haci cu awor hopi di nos ta 
incompetente di por husga nos 
gobernantenan. Fanatismo den 
politica tabata un proceso di 
indoctrinacion cu partidonan 
politico tradicional deliberada- 
mente a implementa cu e meta 
pa crea un nucleo di nan partido 
y a usa prensa comprometi pa 
logra esaki. 

Nos mester ta decidido pa exigi 
di nos Gobierno pa percura cu 
e trias politica keda funciona 
debidamente. No por permiti 
cu tin indicacion cu e rais di 
maldad ta infiltra hasta den 
Ministerio Publico y nos awor 
ya ta conoce un posibel ley 
di ‘trechter’ caminda ta haci 
intento pa desvia ley ora cu 
mester husga un ex politico cu 
a bira sospechoso y ta menciona 
‘hij is niet zomaar iemand’. 

Cu e actitud di M.P. ultimam- 


ente pa stop e proceso hudicial 
den caso di Fondo di Desaroyo 
S.N. pa beneficia algo cu sigu- 
ramente no ta interes di pueblo 
ta mustra, cu ta bira tempo pa 
pueblo rechasa e sistema cu po- 
liticonan tradicional ta opera. 
Nos mester ta decidido pa stop 
tur posibilidad cu por conduci 
na corupcion den gobernacion 
manera cu nos a conoce gran¬ 
demente durante e ultimo 22 
ananan. 

Mester trece cambio den e cu- 
erpo di ambtenaar y pone ‘the 
right men on the right place’ 
y pa cada empleado publico 
mester tin un funcion describi. 
Pues mester stop di inmediato e 
fenomeno di ta emplea hende a 
base di patronahe y di ta hunga 
cu e cuerpo aki pa gana voto, 
loke ta perhudica esnan cu a 
base di sacrificio a bira compe- 
tente pa un of otro funcion den 


e cuerpo aki. 

E situacion cu e politiconan 
tradicional a crea desde nos 
Status Aparte no ta duna espa- 
cio mas pa sigui permiti cu tin 
mandatarionan iresponsabel 
cu no tin maneho di personal y 
consecuentemente tampoco un 
maneho responsabel di finansa 
di pueblo. 

Nos ta un pueblo educa cu tin 
profesionalnan den tur ramo y 
cu ta dispuesto pa tuma rienda 
di gobernacion y manda asina 
e amateurnan cas, kendenan 
durante 22 aha a hinca Aruba 
den un debe cu a surpasa 2.2 
biyon florin. 

Nos mester ta decidido tambe 
pa cuestiona salarionan miyo- 
nario di hefenan di N.V.nan di 
Gobierno y trece esakinan na 
normalidad. Pa menciona dos 
caso mi kier bisa cu ta impo- 


sibel cu un Gobierno ta serio 
ora cu AZV tin un problema 
grandi cu su presupuesto y cu e 
entidad aki a demostra di no ta 
sostenibel, anto e Director tin 
un salario miyonario. Mescos 
por bisa tambe pa tanto Elmar 
como WEB. Esakinan pa motibo 
di falta di vision no a tuma den 
nan evaluacion di energia pa fu¬ 
turo otro alternativa y ta inverti 
centenares di miyones den e 
companianan aki riba e sistema 
convencional y asina a crea un 
peso hopi grandi riba e gran 
mayoria den nos comunidad. 
Nos mester ta decidido y pa me¬ 
dio di e eleccion otro aha mester 
bari tanto AVP como MEP for di 
nos arena politica y duna espa- 
cio n’e politica inovativo cu lo 
bini cu Ministernan profesional 
cu lo keda obliga pa Parlamento 
pues pa pueblo, pa trece ordo 
den gobernacion y realisa hus- 
ticia social pa un y tur. 


Exitoso training Time Management’ 

di Psychological Services Wever 


DIA 4 y 11 di juli ultimo Psycho¬ 
logical Services Wever a tene 
un tremendo training bao di e 
titulo ‘Time Management’. 

Na momento di papia di ‘Time 
Management’ nos no ta papia 
solamente di duna un persona 
e hermentnan pa e siha parti 
su tempo mas mihor. Tambe 
mester tene cuenta cu e per- 
sonalidad di cada persona, nan 
manera di traha y nan estilo di 
bida. 

Durante e training varios tema 
a bin dilanti. A cuminsa cu e 
parti di e influencia cu e cel- 
ebro tin ariba e manera cu un 
hende ta organiza su mes y su 
actividadnan. Despues a papia 
tocante con pa organisa bo area 
di trabao pa bo por traha di un 
manera mas eficiente. Tambe 


e participantenan a siha con 
pa pone nan metanan di un 
manera mas efectivo. Banda si 
esey tambe e participantenan 
a siha defini miho kico ta nan 
actividadnan laboral cu mester 
cumpli cu ne tur dia y kico ta e 
cosnan cu ta drenta inespera 
y cu lo por bruha e Schedule 
completamente. 

Otro topiconan importante 
cu a bin dilanti ta con pa pasa 
cierto trabao pa otro hende y 
con pa haci esaki di un manera 
cu ta haci e peso di e trabao 
menos pa tur hende. Parti di e 
training tabata consisti tambe 
di practica e tipnan na trabao 
y observa e propio Schedule pa 
un siman largo. 

E training tabata hopi interac- 
tivo caminda tur participante a 
haya oportunidad pa trece nan 



preguntanan dilanti y entre 
nan por a discuti tocante varios 
problema cu nan ta topa tur dia 
na trabao. 

E training e ser duna door sicol- 


ogonan Milangela Plate y Shira 
Sarag-Essed di PSW. 

Tur e participantenan a keda 
hopi contento cu e training y a 


laga sa cu sigur nan lo bai usa e 
tipnan pa organisa nan trabao 
di un manera mas miho. Pa 
asina nan tin tempo pa goza di 
e oranan liber tambe! 

Subrayando nan compromiso cu eventonan cultural 

R.E. Yrausquin & Sons ta patronisa e di “3er 

Aruba Piano Festival” 

TA trata aki di un di e eventonan musical clasico di mas impor- 
tante den e region Caribense. Nos ta referi aki n’e “Aruba Piano 
Festival” cu a cuminsa na aha 2006 y cu a sa di crece bira un di e 
festivalnan masha popular den e region aki, pa su programa unico, 
p’e calidad di e musiconan participante n’e evento y p’e cantidad 
di hende interesa den e arte di musica. 

E aha aki e evento lo tuma lugar entre dianan 22 y 28 di september 
2008 y pa por haci e evento posibel e organisacion ta conta cu 
aigun patrosinador. Orguyosamente R.E. Yrausquin & Sons por 
anuncia di ta un di e patrosinadornan principal di e evento aki. 
Recientemente e gerente general di e compania agencia di autonan 
di e marca prestigioso Ford y Mitsubishi a firma e acuerdo cu e 
organisadornan, p’asina afirma nan compromiso serio y duradero 
cu organisacionnan cu ta traha na bienestar y progreso di cultura 
di nos pais. 



CHS a bira patrocinador di Aruba 

Piano Festival 


E compania di instalacion, 
CHS, a bira patrocinador ofi- 
cial di Aruba Piano Festival, cu 
lo tuma lugar na september. 
Siman pasa Jimmy Parto- 
dikromo, gerente di CHS, y 
Armand Simon, presidente 
di Crescendo, a firma un acu¬ 
erdo. 

Jimmy Partodikromo, un fiel 
amante di bon musica, a keda 
contento cu e colaboracion. 
“Aruba Piano Festival ta duna 
nos un oportunidad pa con- 
tribui na e desaroyo di arte 
y cultura. E festival ta iradia 
calidad, clase y ambicion. 
Esaki ta conecta hopi bon cu 
nos vision.” 

Armand Simon tambe a keda 
sumamente encanta cu e pa- 
trocinio di CHS. “Esaki ta 
duna nos mas espacio liber pa 
por realiza nos deseonan. CHS 
ta un compania profesional 
y ambicioso. Pero tambe un 
compania cu ta mira e impor- 
tancia di arte den nos comuni- 
dad. Nos ta hopi contento cu e 


colaboracion.” 

“Style” y “Quality” ta dos pa- 
labranan cu mihor por describi 
Aruba Piano Festival. Durante 
un siman, entre 22 cu 28 di 
september, artistanan.di difer- 
ente parti di mundo (Francia, 
Merca, Alemania, Canada, Ita- 
lia, Corsow, Venezuela) ta bin 
Aruba. Artistanan cu ta “top of 
the line” y ta wordo considera 
como e mihor musiconan cla¬ 
sico na mundo actualmente. 
Nan lo presenta un recital tur 
anochi. Tur recital tin un otro 
tema, manera: “An Evening 
of French music” y “Sounds & 
Rhythms of the World”. 

Durante e festival, tambe lo 
tin un competencia di piano: 
“Crescendo Piano Competi- 
tion 2008”. Pianistanan hoben 
(entre 8 y 18 aha di edad) y di 
tur nivel por participa den e 
competencia. E competencia 
ta cuminsa cu un preliminar 
den dos categoria: 8 te cu 12 
aha y 13 te cu 18 aha. Den e 
preliminar, tur participante 


ta haya 5 minuut pa presenta 
un obra cu e mes por escohe. 
Di cada categoria, un maximo 
di 3 participante lo avansa 
pa e final. Den e final no tin 
diferente categoria mas, y e 
participantenan ta haya 10 
minuut pa toca dos obra. E 
obra cu a wordo toca den e 
preliminar no por wordo ripiti 
den e final. E preliminar lo 
tuma lugar diasabra 27 di sep¬ 
tember y e final diadomingo 
28 di september. 



E ganador di Crescendo Piano 
Competition 2008 ta ricibi 
un beca di Aruba Scholar- 
ship Foundation na balor di 
Afl. 2,500 pa participa como 
studiante den e “Festival y 
Academia del Nuevo Mundo” 
na Maracaibo. E festival aki 
ta considera di ta un di e fes¬ 
tivalnan di mas importante na 
Sur-America. 

Otro actividadnan durante e 
siman ta encera programa pa 
mucha entre 7 cu 11 aha, un 
matinee, y workshop. 


Otmar Oduber a felicita 
colonia Colombiano 
na Aruba 

DURANTE conferencia di prensa semanal di partido AVP, 
parlamentario Otmar Oduber a felicita e colonia Colombiano cu 
diadomingo a celebra dia di independencia di Colombia. 

El a indica cu e celebracion a tuma lugar den un forma cu un 
hermandad hopi grandi caminda diferente di e miembronan di 
AVP a celebra e diferente sitionan cu tabatin actividad, must- 
rando asina e integracion cu cada bes nan ta papia di dje y cu 
mester tuma lugar den nos comunidad. 


























12] Diamars 22 di Juli 2008 I AWEMointo 

Internacional 


Barack Obama ta yega Bagdad enfoca riba campana 




BAGDAD - Barack Obama, a 
yega Bagdad ayera como parti 
di su gira den exterior, segun 
informacion di embahada Meri- 
cano. 

Obama a boga pa retiro di e tro- 
panan di combate mericano for 
di Irak, den e prome 16 lunanan 
di su mandato si e gana e elec- 
cion na november. 

Den fin di siman e candidato 
democrata a bishita Afganis- 
tån, e otro gran reto di politica 
exterior cu e proximo president 
Mericano lo enfrenta. 

Barack Obama a worde ataca 
pa su rival republicano, John 
McCain, pa no a haci un bishita 


ultimamente pa evalua e condi- 
cion na Irak, caminda violencia 
ta na su nivel mas abao den 
cuater ana. 

McCain tabata na Irak ocho 
biaha, mientras cu e unico 
viahe di Obama tabata na 2006. 
Embahada Mericano a bisa cu 
Obama, cu ta di bishita na Irak 
como integrante di un delega- 
cion parlamentario, lo reuni cu 
funcionarionan Iraki y coman- 
dantenan militar Mericano. 
Buscando pa mehora su creden- 
cialnan den politica exterior, 
Obama lo viaha pa otro paisnan 
den Medio Oriente e siman aki y 
tambe lo bishita aigun potencia 


europeo. 

Dia 3 di juli Obama a causa 
polemica ora e’la bisa cu e por 
“polish” su opinion riba retiro 
di e tropanan di Irak den 16 
luna, pero despues e’la bisa cu 
su postura no a cambia den mas 
cu un ana y cu e tin tur intencion 
di “caba cu e guera aki”. 

Prome ministro iraki, Nuri al- 
Maliki, y president George W. 
Bush, siman pasa a acorda pa 
yega na un “calender temporal” 
pa reduci e tropanan Mericano 
na Irak. 

Esaki ta mas pega cu Gobierno 
a yega pa reconoce e necesidad 
di un calender. Pa hopi tempo 
caba Bush ta opone retiro di 
tropanan di Irak. 

Obama tabata satisfecho cu e 
sugerencia di un calendario, 
pero aigun iraki ta insisti cu nan 
Ehercito y polis no por actua 
nan so y cu un retiro prematuro 
di e mericanonan por causa 
violencia cu casi a destrosa e 
pais caba. 

Diadomingo Gobierno iraki a 
nenga cu Al Maliki lo a bisa den 
un entrevista cu prensa aleman 
cu e ta apoya e plan di Obama 
di retiro di tropa den 16 luna. E 
Gobierno a bisa cu e comentari- 


onan di Maliki na Der Spiegel a 
worde mal traduci. 

Obama a declara den un discur¬ 
so diamars ultimo cu un enfoke 


“simplistico” na Irak tabata des- 
via Merca di otro menasanan, y 
a priminti di desvia recursonan 
pa e lucha contra Al Qaeda y e 
talibannan na Afganistån. 


Helicopter den servicio di Evo Morales a 


UN helicopter Venezolano den 
servicio di president Boliviano, 
Evo Morales, a cai diadomingo 
atardi ultimo na un lugar den 
centro di Bolivia, matando su 
cinco tripulantenan, entre nan 
cuater venezolano, segun infor¬ 
macion di e ministro di Defensa, 
Walker San Miguel. 

Morales no tabata abordo di 
e aeronave tipo Super Puma, 
pero e lo a usa esaki ayera pa 
bula di La Paz pa e ciudad di 
Cobija, den e parti nort di e 
pais, na frontera cu Brasil, au- 
toridadnan a laga sa. 


cai, y tripulante a muri 

Entre e victimanan ta e mayor 
Venezolano Rodolfo Rivas y su 
compatriotanan, teniente Raul 
Bustillos, sargento Carlos Jatar 
y e aeronautico César Bastida, 
ademas di e mayor Boliviano 
Raul Paz. 

San Miguel a expresa conster- 
nacion “ya cu ta trata di per¬ 
sonal hopi yega na transporte 
presidencial, na e transporte di 
palacio di Gobierno”, 

E causanan di e accidente ainda 
no a ser estableci y ta worde in- 
vestiga pa personal specializa, 

San Miguel a bisa. 

Madrid ta sede di Dia Mundial di Hubentud na 2011 

PEREGRINONAN Spano na 
Sidney a yena cu alegria diado- 
mingo ultimo despues cu papa 
Benedicto XVI a anuncia cu Ma¬ 
drid lo ta sede di Dia Mundial di 
Hubentud na ana 2011. 

E anuncio cu e pontifice a haci 
den e misa final di e evento 
catolico na Sydney, Australia, 
dilanti di miles di peregrino, 
a ranca grito for di boca, pero 
tambe lagrima for di wowo, 
di e casi 5,000 spanonan cu 
a participa na Dia Mundial di 
Hubentud siman pasa.. 

“Tur hende tabata spera esaki, 
pero awor cu e’la pasa oficial- 


mente nos ta hopi feliz y nos 
ta spera di ricibi masha hopi 
hende na nos ciudad”, segun e 
madrileno Marcos Fernåndez. 
Fernåndez a apunta cu e elec- 
cion di e Capital Spano como 
sede di e evento, institui na 
1986 pa Juan Pablo II, no ta¬ 
bata hopi sorpresivo, ya cu 
nomber di e ciudad tabata 
worde menciona como un di a 
candidatonan mas fuerte, pero 
e’la bisa cu asina mes e ta hopi 
emociona. 

“Nos ta tremendamente con- 
tento y nos ta ansioso pa ricibi 
e hendenan den nos hogar y 


den nos parokianan. Nos ta 
kere cu esaki ta un gran Papa”, 
Fernåndez a agrega. 

E spanonan no a stop di grita y 
zwaai cu bandera di nan pais, 
cantando: “Viva Espana” y gri- 
tando “Viva el Papa”. 
Benedicto XVI, cu a yega Aus- 
tralia diadomingo siman pasa, 
a bolbe Roma ayera. E cel- 
ebracionnan di Dia Mundial 
di Hubentud a tuma lugar na 
Sydney for di diamars siman 
pasa te cu diadomingo ultimo, 
y a reuni 215.000 peregrino, di 
cual 125.000 ta stranhero. 



Grupo catolico na Merca ta ordena 3 

sacerdote femenino 


UN grupo cu kier pone pre¬ 
sion riba Iglesia catolico pa 
cancela e prohibicion cu ta 
impedi existencia di sacerdo- 
tenan femenino, diadomingo 
ultimo a ordena tres muher den 
e funcion ey. 

Autoridadnan eclesiastico ob- 
viamente no a reconoce e or- 
denacion, y Vaticano a adverti 
previamente cu muhernan cu 
participa den e ceremonianan 
aki lo worde excomulga. 

E grupo, conoci como ‘Roman 
CatholicWomenpriests’, aefec- 
tua e ceremonia den Aliiance 
Chruch, un misa protestant na 
Boston. 

E asociacion a argumenta 
cu e tres muhernan - Gloria 
Carpeneto di Baltimore, Judy 
Lee di Fort Myers, Florida, y 
Gabriella Velardi Ward di New 
York - solamente ta respon- 


diendo na un yamada pa sirbi 
Iglesia como sacerdote. 

Un di cueter muher, Mary Ann 
McCarthy Schoettly di Newton, 
Nueva Jersey, a worde ordena 
como diacono, e grupo a se- 
nala. 

Arkidiocesis di Boston a emiti 
un comunicado den cual nan a 
censura e ceremonia. 
“Catoliconan cu trata di otorga 
un orden sagrado na un muher, 
y muhernan cu trata di ricibi un 
orden sagrado, ta separa nan 
mes di Iglesia pa nan propio 
accionnan”, e comunicado a 
senala. 

E grupo ta bisa cu e muhernan 
ordena ta sigui leal na Iglesia 
y lo fungi como sacerdote si 
importa si nan ta excomulga 
of no. 

E ceremonia di ordenacion di 
diadomingo a worde presidi pa 


dos muher cu e grupo a describi 
como obispo: Ida Raming di 
Stuttgart, Alemania, y Dana 
Reynolds di California. 

E ceremonia “no ta cumpli cu 
reglanan di Vaticano, estab- 
leci pa homber, pero sigur ta 
cu e ta cumpli cu e ritualnan di 
ordenacion di Iglesia catolico 
pasobra nos obisponan a worde 
ordena pa obisponan catolico 
homber, cu Iglesia ta acepta”, 
Bridget Mary Meehan, a bisa, 
cu ta vocero di e grupo. 

E grupo, forma na 2002, a 
efectua ceremonianan similar 
na Merca y na otro partinan di 
mundo. 

Catoliconan cu ta excomulga 
no por ricibi e sacramentonan. 
Nan por worde absolvi si nan 
arepenti sinceramente. 

Daniel Ortega 

Mi no tin mester permiso pa papia cu FARC 


PRESIDENT di Nicaragua, 
Daniel Ortega, a laga sa diasa- 
bra ultimo cu “e no mester pidi 
permiso” na Gobierno Colom- 
biano pa busca un solucion pa 
e conflicto cu Colombia tin cu 
FARC, na cual e’la reitera su 
disposicion di dialoga pa busca 
paz. 

“Mi a papia bon cla, cu pa lu- 
cha pa paz nos no mester pidi 
ningun hende permiso y mas 
ainda, ora e lucha pa paz ta 
parce autoritario, pasobra e ta 
pone seguridad di e region na 
peliger, e seguridad di e paisnan 
cu tin frontera cu Colombia, 
y e seguridad di paisnan cen- 
troamericano”, Ortega a bisa, 
durante celebracion di 29 ani- 
versario di e revolucion. 

Mas ainda, ora “mi a haya sec- 
retariado di FARC dispuesto pa 


traha pa paz, mi a bisa mi ru- 
mannan di FARC cu nos ta dis¬ 
puesto pa dialoga, pa conversa, 
pa traha pa paz na Colombia, 
pasobra e pueblo ey y e pueblo 
latinoamericano merece esey”, 
e’la senala. 

Asina Ortega a haci caso omiso 
na un nota di protesta di gobier¬ 
no Colombiano desautorizando 
president Ortega, diaranson ul¬ 
timo, pa cuminsa conversacion 
cu FARC, pa trata “asuntonan 
di guera y paz”, reaccionando 
riba un peticion cu e gueriya a 
haci na e lider sandinista siman 
pasa via nan website y e cadena 
di television Telesur. 

Den e nota Bogota ta adverti cu 
“cualkier actividad cu desaroya 
den e sentido aki mester conta 
cu aprobacion di gobierno di 
Colombia”. 


Segun versionnan den prensa 
local, un delegacion di FARC 
lo a yega Managua pa reuni 
cu Ortega, den cuadro di e 
festividadnan sandinista, pero 
e bishita no a worde confirma 
oficialmente. 

E embahador di Colombia na 
Nicaragua, Antonio Gonzåles, 
a bisa den declaracionnan pub- 
lica diasabra ultimo den prensa, 
cu INTERPOL, tin orden di cap- 
tura di miembronan di FARC, si 
nan worde mira na Managua. 
Manera ta conoci, Gobierno di 
Nicaragua a duna asilo politico 
na dos sobreviviente colom¬ 
biano di e atake cu a tuma luga 
riba un campamento di FARC 
na Ecuador na maart ultimo. 
E sobrevivientenan a worde 
reconoci pa FARC como e gueri- 
yeranan “Susana y Diana”. 



Den e acto Ortega a saluda Su¬ 
sana, cu a presedi e ceremonia 
hunto cu otro invitadonan, 
entre cual a figura e president 
venezolano Hugo Chåvez y otro 
mandatarionan, y a anuncia 
cu e otro colombiana, alias 
“Diana”, no por a asisti pasobra 


ainda e ta den un estado hopi 
delicado di salud. 

Ortega tambe a pidi e publico 
lanta para pa saluda e mexi- 
cana, Lucia Morett, otro sobre¬ 
viviente di e atake colombiano, 
cu tambe ta worde protegi pa 
Nicaragua. 


Ex ministro Baduel a denuncia cu e 

la worde tirå 



General Raul Isaias Baduel, ex 
ministro di Defensa di Venezu¬ 
ela, y awor un opositor di Gobi¬ 
erno di president Hugo Chåvez, 
a denuncia cu e vehiculo, den 
cual e tabata circula ayera mar- 
duga hunto cu su yiu, a worde 
tirå pa personanan desconoci. 

E vehiculo di Baduel a haya tres 
impacto di bala, tirå pa un di e 
personanan cu tabata siguié den 
dos auto, segun informacion di 
e emisora di television priva 
Globovision, cu a bisa tambe cu 
e general a denuncia e asunto 
na Ministerio Publico. 

E hecho a tuma lugar cinco dia 
despues cu Baduel a denuncia 
cu e por bira victima di un 
atentado contra su bida y a 
atribui esaki na un “persecucion 
politico”, y un investigacion 
hudicial habri contra dje. 

E mesun dia Fiscalia Militar 
a nenga cu lo tin intencion 
“politico” den e investigacion 
di presunto “malversacion di 


fondo y accion” di Forza Arma 
Nacional (FAN), pa un valor di 5 
miyon dolar, cu a cuminsa con¬ 
tra e ex ministro di Defensa. 
“Esaki no tin nada di haci cu 
politica, solamente tin un 
proceso andando cu ta busca 
pa garantiza cumplimento di 
Constitucion y di leynan”, e 
fiscal militar, general Ernesto 
Cedeno, a laga sa. 

E investigacion pa “malversa¬ 
cion di fondo y accionnan di 
FAN pa un total di 11 miyon 
bolivar fuerte (como 5,11 mi¬ 
yon dolar)” contra Baduel “a 
cuminsa na februari ultimo”, 
e’la bisa. 

“E situacion tabata worde stu- 
dia”, pa cual Baduel a worde 
cita pa Fiscalia Militar Tercera, 
un citacion cu e ex ministro “no 
a atende”, y p’esey Cedeno a 
recomendé cu “lo ta mas con- 
veniente pa e somete su mes na 
e proceso”. 

E fiscal militar a recorda cu Ba¬ 


duel “no tin ningun privilegio 
cu ta strobé of autorizé pa no a 
asisti’ na un citacion hudicial. 

E ex ministro, y promotor di 
e regreso di Chåvez na poder 


despues di e golpi di Estado di 
april 2002, a uni na oposicion 
despues di a retira na juli 2007, 
cumpliendo e ananan regla- 
mentario den servicio di FAN. 


E general tambe a duna su 
opinion den ultimo dianan pa 
loke ta e “necesidad di deshaci 
di e Gobierno” di Chåvez den 
forma “rapido”. 

Papa ta pidi pordon pa abusonan sexual di sacerdotenan 


E crisis di religiosidad den 
Mundo Occidental, e pordon 
pa sacerdotenan desvia y e 
necesidad di protege medio- 
ambiente tabata central den e 
mensahenan di Benedicto XVI 
durante su bishita na Austra- 
lia, pais cu e’la bandona y na 
unda e’la renoba su contacto cu 
hobennan catolico. 

Sydney - Tur e ideanan aki 
Benedicto XVI ya a adelanta na 
prensa den e avion cu a hibe 
Australia, ora e’la bisa cu esaki- 
nan lo ta e asuntonan principal 
cu e lo toca durante Dia Mun- 
dial di Hubentud. 

Via e evento aki, cu Benedicto 
XVI ta mira como “un fiesta di 
fe” y no como “un acontecimen- 
to di masa”, e Papa y herarkia 
catolico ta renoba nan contacto 
cu hubentud cada tres aha. 
Asina, e prome dia cu Papa a 
reuni cu e hobennan na e waf di 
Barangaroo, caminda e’la yega 
despues di un paseo den barco 
den bahia di Sydney, e’la pidi 
nan pa cuida e planeta. 

“Nos ta descurbriendo cu tin 
cicatriznan cu ta marca e cara 
di nos planeta, manera erosion, 
deforestacion, abuso di recur- 
sonan mineral y di oceanonan 


pa duna combustibel na un 
consumo ambicioso”, e’la bisa 
nan. 

Un mensahe, esun di e necesi¬ 
dad pa protege e planeta, e’la 
reitera den otro discursonan 
den reunionnan cu lidernan 
religioso y politico y esaki a 
keda reforza pa e participacion, 
den e actonan principal, di e 
aborigennan di Australia, cu 
den mayoria ta cristian. 

E peticion di pordon pa e abu¬ 
sonan sexual cometi pa aigun 
sacerdote desviaa bin padilanti 
diasabra ultmo durante homilia 
di un misa cu obispo, seminar¬ 
ista y novicionan, y a worde 
ripiti ayera, prome cu su salida, 
den otro misa den presencia di 
cuater vfctima di abuso sexual. 
“LO mi kier para keto un rato, 
pa reconoce e berguenza cu nos 
tur mester sinti como resultado 
di e abusonan sexual di menor 
cometi pa aigun sacerdote y 
religioso den e pais aki”, e’la 
bisa. Y e tabata categorico ora 
e’la pidi pa “e responsabelnan 
di tal maldad worde hiba dilanti 
husticia”, den un pais caminda 
107 sacerdote a worde condena 
pa abuso sexual y cuater caso a 
keda pedneinte. 


“Realmente, mi ta hopi ator- 
menta pa e dolor y sufrimento 
cu e victimanan a pasa aden, 
y como un pastor mi ta com- 
parti e sufrimento aki”, e Papa 
a delara. 

Pero e victimanan a considera 
e disculpa como insuficiente 
y a pidi, entre otro, pa esaki 
bai acompana di e reparacion 
necesario. 

Di e crisis di religiosidad e’la 
papia den e ultimo misa, cu a 
tuma lugar den e hipodromo di 
Randwick, caminda e’la bisa cu 
mundo y Iglesia catolico mester 
di in renobacion spiritual, y 
caminda tabata tin, segun dato- 
nan di e organizacion, 350.000 
persona reuni, cu ta menos di e 
emi miyon cu e organizadornan 
a spera. 

“Den hopi sociedad, hunto cu 
prosperidad material, ta exten- 
diendo un desierto spiritual, 
un bashi interior, un temor sin 
nomber, un sentimento silen- 
cioso di desesperacion”, e Papa 
a declara. 

Para supera esaki, e’la propone 
evangelio y a bisa cu “un gen- 
eracion nobo di cristian ta yamå 
pa yuda construi un mundo”. 
Ademas di e ecologismo, Bene¬ 


dicto XVI a reitera otro mensa¬ 
henan mas tradicional di Iglesia 
catolico, manera ora e’la papia 
cu e hobennen di Spiritu Santo, 
durante e vigilia cu a tuma lugar 
diasabra ultimo, tambe den e 
hipodromo di Randwick. 

Of ora e’la bisa nan cu degra- 
dacion no solamente ta pasa 
cu e planeta, sino tambe cu 
e ser humano “pa medio di 
alcohol, droga y glorificacion 
di violencia y degradacion 
sexual, hopi biaha tred como 
entretenimento na television y 
riba internet”. 

E lider religioso a adverti e 
hobennen ademas contra e doc- 
trina di relativismo, un doctrina 
cu e’la califica di “vision limita”, 
y contra “diosnan falso” di en- 
vidia, sexo y poder. 




Merca ta duna Iran dos siman pa stop nan 

programa nuclear 


irån tin dos siman pa reac- 
ciona seriamente riba e oferta 
internacional pa stop su pro¬ 
grama nuclear of e lo enfrenta 
“medida di sancion”, tabata 
e advertencia di Secretaria di 
Estado Mericano, Condoleezza 
Rice. 

“Si no tin un reaccion serio 
den dos siman, semper nos 
tin e posibilidad di explora e 
caminda di New York”, Rice a 
bisa, referiendo na Conseho di 
Seguridad di Nacionnan Uni, 
cu por decreta otro pakete di 
sancion contra Irån. 

Rice a haci e declaracion aki 
na periodistanan cu ta com- 
pané den un viaha pa Medio 


Oriente. 

Un diplomatico halto Mericano 
a bisa cu e no ta spera “un ac¬ 
tion inminente” pa tuma lugar 
na augustus, un luna cu poco 
actividad politico pa motibo di 
vacantie grandi, pero cu e ta 
spera di cuninsa traha despues 
riba un “otro buelta di sanc- 
cion”. 

Rice, di viahe na Emiratonan 
Arabe Uni (EAU) pa discuti 
asuntonan di Iran y di Medio 
Oriente, a bisa cu e proceso 
diplomatico tin dos camnida pa 
cana: di un banda, “nos a trata 
energicamente pa negociar”, y 
e otro caminda ta “e posibilidad 


di sancion, y nos ta adverti Iran 
cu, si nan no actua, lo ta e mo¬ 
mento pa acudi na e caminda 
di sancion”. 

Den un cambio di maneho Mer¬ 
icano, Rice a manda e number 
tres di su cuerpo diplomatico, 
William Burns, pa Suiza pa 
reuni cu e representantenan 
irani den un intento pa kibra 
dos aha sin adelanto, pa motibo 
cu Teheran ta nenga di stop su 
programa di enrikecimento di 
uranio. 

Te diasabra ultimo, Merca ta¬ 
bata nenga di negocia cu Iran 
sino te ora e pais aki para su 
programa nuclear. 

Di 3 dia di compencia di CISC: 

Synchro ta gana competencia di equipo 
durante Campeonato di CISC na Jamaica 




E piscina di e “National Sta¬ 
dium” na Kingston, Jamaica, 
tabata escenario di e compe- 
tencianan di e prueba di equipo 
den e disciplina di landamento 
sincroniza diadomingo mainta. 
Aruba a demostra cu, apesar cu 
e otro paisnan a mehora nan 
nivel, nos ta manda ainda den 
e deporte aki na nivel di Caribe. 
Tanto den e categoria di edad 
12 aha y menos y 13-15 aha, 
Aruba a domina e competencia 
comodamente. 

E equipo den e categoria infan¬ 


til tabata consisti di atletanan 
Kyra Hoevertsz, Femke Rutgers, 
Ariadne de Goeij, Nakaylee Did- 
der, Neftaly Albertsz, Nataly 
Geerman, Etlyne Winterdal y 
Alexandra Mendoza y a wordo 
entrena pa coach Kimberly 
Vinck. 

Pa nan presentacion di equipo 
nan a scoge musica di “Mambo 
Italiano” y a duna un berdadero 
show den awa. Apesar di nan 
edad hoben, Aruba a domina 
nan contrincante Jamaica facil¬ 
mente, logrando un puntuacion 
di no menos cu 14 punto mas 




halto! Esaki no t’e final sinem- 
bargo, pa motibo cu dialuna 
falta e segundo mitar di nan 
competencia, esta e figuranan 
obligatorio. 

Cu un diferencia asina grandi 
den e rutina, ta hopi probable 
cu Aruba lo sa di mantene su 
prome puesto y asina gana e 
medaya di oro pa nos pais. 

E berdadero impacto di e com¬ 
petencia tabata e equipo den e 
categoria di 13-15 aha. Durante 
e sesionnan di entrenamento 
por a mira e nervionan crece 


entre e equiponan di Jamaica, 
pero muy en particular en¬ 
tre Republica Dominicana y 
Aruba. 

Ambos tabatin experiencia 
competitivo caba, ambos ta¬ 
batin un coreografia fuerte y 
ambos kier a gana e evento aki. 
E equipo Arubano sinembargo, 
consistiendo di Kiara van Trikt, 
Kristen Eman, Caroline Wal- 
dron, Nathania Taylor, Nikita 
Pablo, Jitva Sarman, Nathifa 
Sarman, Roxanne Pietersz y 
entrena pa Jessica Outhwaite 
y Alva Torres, a mustra cu nan 


tabata tin un solo meta, esta 
pa duna un actuacion solido y 
asina impresiona e Hueznan. Y 
esaki nan a logra. 

E competencia tabata un berd- 
ero confrontacion entre e dos 
paisnan cu pa ananan largo ta 
topa otro den competencianan 
regional y e biaha aki Aruba 
un biaha mas sa di termina na 
prome lugar den e evento di 
equipo. 

E diferencia den puntuacion 
tabata casi tres punto completo, 
loke ta duna nos hobennan un 
bon posicion di salida p’e se¬ 
gundo mitar di nan puntuacion, 
esta e figuranan obligatorio. Cu 
un bon puntuacion den e figu¬ 
ranan obligatorio, cu lo tuma 
lugar dialuna mainta, e equipo 
13-15 aha lo por converti nan 
prome puesto den un medaya 
di oro un biaha mas. 

Riba e portretnan por mira nos 
hobennan di landamento sin¬ 
croniza, tanto den e categoria 
di edad 12 aha y menos y 13-15 
aha, cu ta compitiendo den e 
“Caribbean Islands Swimming 
Championships” (CISC) na 
Jamaica. 

Di dos dia di compencia di CISC: 

Awasero di medaya pa Aruba den landamento na Jamaica 



MEY mey di un awasero torencial cu 
a dal Jamaica, e delegacion Arubano a 
produci un awasero di medaya pa nos 
pais. No menos cu 12 medaya den un 
solo dia, e cantidad mas halto den his- 
toria di landamento Arubano, ta loke e 
hoben landadornan a cosecha. 
Enfrentando un total di 14 pais di Caribe, 
Aruba a posiciona su mes solidamente 
na un septimo puesto actualmente, net 
tras di paisnan grandi den e deporte di 


landamento manera Trinidad & Tobago, 
Puerto Rico, Bahamas y Republica Do- 
minicana. 

E landadornan Arubano a lucha cu 
tur nan forza, no solamente contra 
e landadornan di otro paisnan, pero 
tambe contra awasero y biento fuerte, 
y tin biaha te hasta strena cu lamper 
cu diasabra a afecta e competencianan 
durante e “Caribbean Islands Swimming 




Championships” (CISC). 

Asina mes nan a demostra e gran pro- 
greso cu Aruba a logra den e deporte di 
landamento durante e ultimo ananan. 
Masha positivo tabata e comentarionan 
di e otro paisnan, cu a mira e progreso y 
a considera esaki faborable p’e deporte. 
Medayista Olimpico Cubano, Rodolfo 
Falcon a comenta cu dirigentenan di Ar- 
ubaanse Zwembond: “Mi felicitacionnan 
na boso pa un gran trabao. Aruba ta posi- 


cionando su mes entre e potencianan di 
landamento den Caribe.” 

Diasabra en realidad tabata un dia gran¬ 
dioso, cu no menos cu 12 medaya p’e 
seleccion Arubano. Entre nan 5 medaya 
di oro, 2 medaya di plata y 5 medaya di 
brons. Esnan cu a gana medaya tabata: 

Medaya di oro: Jan Roodzant (200 meter 
Freestyle), Derek Groters (200 meter 
Freestyle), Ashley Groters (200 meter 
Freestyle), Jordy Groters (200 meter 
Schoolslag), Equipo di Relevo mucha 
muhernan 11-12 aha (4x100 meter 
Freestyle). 

Medaya di plata: Daniella van den Berg 
(200 meter Schoolslag), Valerie Eman 
(200 meter Freestyle). 

Medaya di brons: Ashley Groters (200 
meter Schoolslag), Daniella van den 
Berg (200 meter Butterfly), Jordy Grot¬ 
ers (50 meter Butterfly), Valerie Eman 
(400 meter Individual Medley), Equipo 
di Relevo mucha hombernan 13-14 aha 
(4 x 100 meter Freestyle). 

Riba e portretnan por mira aigun di e 
landadornan durante CISC na Jamaica. 
Pa motibo di mal tempo, e ceremonia 
di entregamento di medaya a keda 
pendiente te diadomingo anochi. Den 
e proximo edicion, nos lo manda por¬ 
tret di e ganadornan cu nan respectivo 
medaya. 

N’e di 13 Youth International Bowling 


Chris Figaroa a sa di bay cu varios premio pa Aruba 




PA di 5 ana consecutivo e pri- 
monan Javan Croes y Chris 
Figaroa ta participando den e 
Youth International Bowling 
Competition y e biaha aki nan 
a sa di bira campeon den nan 
categoria hubenil den dobel cu 
un total di 2156 pins. 

Chris Figaroa a sa di gana tambe 
e prome lugar den individual 
cabayero cu un total di 1142 
pins, cu un wega casi perfecto. 
Tambe Chris Figaroa a sa di 
gana individual cabayero “All 
events” y di e forma aki a pasa 
pa escalera caminda el a bataya 
contra Christer Scarlet, per- 
diendo e prome wega, pero 
despues a sa di bin bek y gana su 
di dos wega y di e forma ey keda 
na prome lugar den Escalera. 
Un pabien n’e team completo y 
muy en especial n’e hoben Chris 
Figaroa cu tur su premionan cu 
el a logra despues di a participa 
p’asina tanto tempo y cu hopi 
dedicacion ta practica e deporte 
di bowling. Un danki special ta 
bay na nan sponser di semper 
Big Wheel Lottery p’e apoyo di 
semper y tambe na tur otro per¬ 
sona cu di un manera of otro ta 
yuda y contribui p’e hobennan 
practica y participa na torneo di 
nan deporte faborito. Un danki 
ta bay tambe n’e team completo 
di Eagle Bowling Palace cu tur 
ana ta organisa e evento aki. 



Ta core cu mala suerte 

Fernando Alonso ta lamenta 
su mala suerte na Alemania 

FERNANDO Alonso (Renault), cu a finalisa di 11 lugar den e Gran Pre di Alemania, a manifesta nada mas pa 
caba e test cu tabata den momento decisivo di e careda den loke e suerte tabata den su contra. 

“Mi a purba delanta Trulli un biaha y el a sera bastante fuerte y mi a bay dilanti Raikkonen eynan y a perde dos 
posicion, despues cu Vettel a sali di e pit ora ami tabata riba e caminda y di mal manera y e posicion cu tabata 
perdiendo poco poco tabata un posicion mucho atras y no por a bin bek”, Fernando Alonso a comenta. 

A refiri despues na e suerte cu Nelson Piquet tabata tin, cu a caba di dos lugar: “hende manera mi companero cu 
tin aigun problema e fin di siman aki no a caba di haya e ritmo y no a caba di bay bon, di repente a sali un auto di 
seguridad y a haya esaki riba e podium”. 

Loke Alonso ta pidi, cu ta mantene di nuebe den e mundial cu 13 punto ta: “un poco mas di suerte den e tres of 
cuatro momento di e careda aki, si en bes ta tras di Trulli bo ta dilanti, si en bes bo ta tras di Vettel bo ta dilanti, 
na final a caba di seis of di siete, cu ta loke ta spera y nada otro mas”. 

Digicel Caribbean Championships 2008 na Corsow 

Cu participacion di Antiyas Hulandes, Grenada y Dominica 


ni qicel ^ Digicel 5 Digic 

DIGICEL, e patrosinador or- 
guyoso di futbol Caribense 
siman pasa a anuncia oficial- 


mente e torneo “Digicel Carib¬ 
bean Championship 2008” du- 
rante un conferencia di prensa 


teni den Marriott Resort na 
Corsow. E encuentronan di fu¬ 
tbol lo tuma lugar dianan 27,30 


Pa tur generacion 


ti 


Bisti formal ta 
un necesidad 

Bishita nos pa 
escoge e mihor 
flus, dashi, 
camisa, carson 
y mucho mas 

Awor cu 

MERCANCIA 
NOBO! 


Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 



y 31 di juli proximo den stadion 
Ergilio Hato na Corsow. 

E teamnan di Antiyas Hulandes, 
Dominica y Grenada lo enfrenta 
otro. Digicel ta masha contento 
di por t’e patrosinador oficial 
di Caribbean Football Union 
y specialmente cu e inicio di 
e campeonato Caribense aki 
ta cuminsa precisamente na 
Corsow. 

Na tur e compania a haci un 
patrosinio cuantioso n’e organ- 
isacion CFU, Caribbean Football 
Union, mientras cu a pone un 
pot di no menos cu $270.000 na 
premio. Esaki ta inclui e premio 
mayor cu ta $120.000 p’e isla cu 
gana e campeonato aki, sigui pa 
70 mil dollar na di dos lugar, 50 
mil dollar na di tres lugar y 30 
mil dollar p’e team cu keda na di 
cuater lugar den e campeonato 
di futbol Caribense. 

Pa por duna mas atencion n’e 
evento, Digicel hunto cu CFU a 


percura pa sigura cobertura di 
Fox Sports na Merca y canalnan 
di television masha prestigioso 
na Europa y den Caribe. Na 
tur ta papiando di 21 isla cu lo 
participa na Digicel Caribbean 
Championship cu den pasado 
tabata conoci bao di e nomber 
di “Shell Caribbean Cup”. Esaki 
ta di dos aha caba cu e torneo 
awor ta bao di e nomber di 
Digicel y ta cosechando masha 
exito den henter Caribe. 

Riba e fotonan adhunto por 
aprecia momento cu Jack War¬ 
ner, Presidente di CFU ta ricibi e 
copa di campeon for di mannan 
di Hans Lute di Digicel Dutch 
Caribbean durante un conferen¬ 
cia di prensa cu a tuma lugar na 
nos isla ruman Corsow. Tabatin 
un cantidad di prensa local y 
internacional, specialmente 
dor di islanan Caribense cu a 
bin tuma nota di e anuncio aki, 
esta inicio di e weganan di CFU 
den Caribe. 

Kier protege 

Robinho a confirma 
cu lo no bay cu Brasil 
pa Weganan Olimpico 



E delantero brasileno di Real Madrid, Robson da Souza, ‘Rob¬ 
inho’, a mustra su dolor pa no acudi na e Weganan Olimpico 
di Beijing, den un rueda di prensa minuut prome di coy un 
buelo pa Graz (Austria). 

“Infelizmente mi no por bay cu e seleccion. E club ta pensa cu 
ta mihor pa mi hasi un bon pretemporada”, el a bisa. 

E hungador di 24 ana, finalmente a forma parti di e expedi- 
cion di e club blanco na Irdning (Austria), unda lo completa 
e parti fisico di pretemporada cu e resto di su companero- 
nan. 

Cu e interes di Chelsea, Robinho a bisa ta contento di cu a 
fiha den dje, pero cu cabes trankilo, cu e mentalidad di hasi 
un bon pretemporada cu Real Madrid y sigui eynan. 
Cuestiona riba e reunion cu Pedja Mijatovic, director de- 
portivo di e team, e brasileno no kier a desvela e contenido 
di dicho encuentro y a bisa cu ta cosnan di nos. 

Real Madrid a pidi e Confederacio Brasileno di Futbol (CBF) e 
liberacion di Robson Da Souza di hunga e Weganan Olimpico 
di Beijing, despues di diagnostica un lesion. 

Despues di detecta e lesion cu a wordo realisa na e Ciudad 
di Real Madrid, e team medico a recomenda cu Robinho 
wordo someti na un rehabilitacion den e localidad austriaco 
hunto cu e resto di team madridista y bou di supervision di 
dokter, den lugar di competi na Beijing cu e resto di selec¬ 
cion brasileno. 


Uno si, dos no 


Chelsea a admiti nan interes 
den Robinho y no den Kakå 



E administrador delega di e club di London, Peter 
Kenyon, a reconoce e interes di e club pa cumpra e 
hungador di Real Madrid. En cambio, a desminti 
cu kier contrata Kakå. 

E directiva di e team di London, a bisa cu Robinho 
ta un hungador cu ta interesa nan. Nos a papia cu 
Real Madrid aunke ainda nos no a hasi un oferta 
formal pa esaki sigui negocia. E porta ta t’e ainda 
habri y t’e ainda nos ta papiando cu Madrid, se- 
gun un mandatario di e team ingles a bisa. 
Kenyon, tambe a probecha e oportunidad pa 
desminti e interes di Chelsea den Kakå, sigurando 
cu no a hasi ningun oferta pa e futbolista di AC 
Milan. “Mi a lesa hopi articulo y nan ta bisa cu 
e hungador no ta na benta y nos no a presenta 


ningun oferta”, el a conclui. 

Pa otro banda, e corant Marca a delanta cu Rob¬ 
inho lo renoba su contract cu Real Madrid pa e 
proximo cinco temporada cu un double salares. 
Alvaro Olmedo a publica cu e hungador brasileno 
tambe lo mehora substancialmente su placa, ya 
cu lo pasa na cobra casi double: tres miyon di euro 
neto na un 1.8 miyon cu ta cobra t’e cu awo. 

Di e manera aki Real Madrid ta responde na 
e movimento cu Chelsea a hasi pa contrata e 
brasileno, asunto cu e propio Robinho a hasi sa 
siman pasa den e club blanco. 

Si Cristiano Ronaldo yega Real Madrid, e 
delantero brasileno lo sali rumbo pa Chelsea na 
prijs di oro. 

Seleccién di teakwondo a bay train na Mexico 



RECIENTEMENTE ayegabek 
Aruba e 3 atletanan cu tabata na 
La Loma Mexico pa un entre- 
namento intensivo. Na Mexico 
tabatin e team Olympico ta train 
y aki nos atletanan a train hunto 
cu e team aki. Na Mexico e 
atletanan a train bao guia di 
Profesor Ereno Fargas y por 
ultimo sr. Julio Ramos, kende 
den pasado a train e seleccion 
di Aruba, unda cu esaki a trece 
hopi medayanan pa Aruba. 
Aworaki Julio Ramos tin su 
trabaow na San Luis, Mexico 
como entrenador. Aworaki na 
Aruba ya caba el a wordo bon 
ricibi dor di su ex-atletanan y 
e miembronan di National Tae- 


kwondo Federation Aruba. 
Diasabra ultimo a tuma lugar 
e famoso centrale training di 
National Taekwondo Federa¬ 
tion Aruba na Juliana School. 
Centrale training tabata grandi 
e rumornan a plama na Aruba 
cu sr. Julio Ramos ta na Aruba 
y hopi ex alumno a bin presenta 
na centrale training. Aki sr. Teo 
Rodriquez y Alberto Klaber a 
dicidi di para den linea p’asina 
nan tambe tuma training hunto 
cu e seleccion di National Tae¬ 
kwondo Federation Aruba for 
di Julio Ramos. Julio Ramos 
a pone enfasis riba aigun tac- 
tica cu ta wordo hopi usa den e 
mundo di taekwondo. 


Tur e atletanan tabata contento 
p’asina wak nan ex-entrenador 
bek na Aruba riba invitation di 
Tiger Taekwondo Academy. Ju¬ 
lio Ramos, kende ta entrenador 
na Mexico a bin cu un atleta for 
di Mexico p’asina e participa 
n’e di 9th Open Tierra Del Sol. 
E ana aki e 9th Open Tierra 
Del Sol ta bay ta grandi, unda 
cu nos ta bay tin hopi presente 
diasabra awor, p’asina nan por 
midi contra nan contricante. 
Nos hermana isla Corsow ta bin 
bon prepara cu 17 atleta, pero 
nos na Aruba ta bon prepara pa 
enfrenta cualkier pais. 

Riba e foto nos por mira di robes 
pa drechi: Alberto Klabér, Clif- 


Prome ta bay cu e club 

Lionel Messi a biaha cu Barcelona 
pa cuminsa e pretemporada 



LIONEL Messi, e hungador 
argentino di Barcelona, ta na 
Escocia awor, unda a biaha 
hunto cu su companeronan 
di e team catalan pa un pre¬ 
temporada preparatorio pa e 
fase preliminar di Champions 
League, apesar cu e futbolista 


mester uni na Hapon cu e team 
cu lo defende e oro olimpico na 
Beijing. 

Na Barcelona ta hasi lo impo- 
sibel pa tene e segundo mitad 
di augustus, unda lo mester 
cuminsa e caminda pa clasifica 
e fase di grupo di Champions. 
Sin embargo, Barcelona ta 
obliga pa FIFA na laga su hun- 
gadornan menor di 23 ana bay 
cu nan respectivo seleccion pa 
e torneo olimpico. 

Barcelona a biaha pa Saint 
Andrews, Escocia, na e impo- 
sibilidad di retene esaki, Messi 
lo tin cu e desgaste di e biahe 
ey na cual lo mester realisa pa 


Hapon. 

Riba e website di Barcelona 
FC, a informa cu e argentino a 
biaha cu e team na spera cu si 
tin cu participa den e Weganan 
Olimpico of no, y a agrega cu 
e entrenador pep Guardiola a 
hiba esaki pa Escocia y lo un 
mas den e dia di e prome team 
di Barcelona. 

Asociacion di Futbol Argentino 
(AFA) ta mantene e anuncio 
di e team cu lo competi den e 
Weganan Olimpico di Beijing 
encabesa pa Lionel Messi, fu¬ 
tbolista di Barcelona, club cu 
ta resisti na manda esaki pa e 
seleccion. 


ford Rasmijn, Aischal van der 
Linde, John Hairo Maduro, 


Teo Rodriquez, Nigel Ras y sra. 
Marilu de Veer. 



- T H E C I NwM A S - 


SCHEDULE VALID TILL JULY 22 


AT RENAISSANCE - ORANJESTAD 


EG31 

HELL BOY 2 





ipif 


- 


daily: 5:00 

7:20 

9:40 





mm 


matinee: 12:20 

2:40 

late show: 

12:00 



( 

PG 

MEET DAVE 









daily: 4:15 

6:15 

8:15 


10:15 



mm 


matinee: 12:15 

2:15 

late show: 

12:15 



, i 

mM 

HANCOCK 









daily: 4:10 

6:10 

8:10 


10:20 





matinee: 12:00 

2:05 

late show: 

12:20 




CE 

WALL-E 







»s 


daily: 4:40 

6:55 

9:10 







matinee: 12:10 

2:25 

late show: 

11:25 



j« 

fe 

WANTED 







m 


daily: 4:45 

7:00 

9:10 







matinee: 12:20 

2:35 

late show: 

11:25 



' 1 

PG 

KUNG FU PANDA 







■ 


daily: 3:50 

5:40 

7:35 


9:35 



mm 


matinee: 12:00 

2:00 

late show: 

11:20 



- 

AT PASEO HERENCIA 


EG31 

HELL BOY 2 





NEW 




daily: 4:50 

7:10 

9:30 





m 


matinee: 12:10 

2:30 

late show: 

11:50 




mM 

BABY MAMA 





NEW 




daily: 5:00 

7:20 

9:40 







matinee: 12:20 

2:40 

late show: 

12:00 




EPE 

MEET DAVE 









daily: 4:25 

6:25 

8:25 


10:25 





matinee: 12:25 

2:25 

late show: 

12:25 



n 

□E 

WALL-E 







■ 


daily: 4:35 

6:50 






s 


matinee: 12:00 

2:30 

late show: 





FG-1^ 

HANCOCK 









daily: 4:10 

6:10 

8:10 


10:10 



mm 


matinee: 12:15 

2:15 

late show: 

12:10 




PG-1 

GET SMART 







mm 


daily: 


9:30 







matinee: 


late show: 

11:50 




FE 

WANTED 







"* 


daily: 


9:00 





m 


matinee: 


late show: 

11:10 



mm 

PG 

KUNG FU PANDA 







m 


daily: 3:45 

5:40 

7:30 







matinee: 12:00 

1:50 

late show: 





DRIVE-IN July 17 - July 20 

■n 

FE 

GET SMART 


1 

■ 



1 



Thursday: 8:00 

Friday: 8:00 & 10:30 


CAR CRASH 



EG-1 

THE INCREDIBLE HULK 



EVERYDAY 


* 


Saturday: 8:00 & 10:30 

Sunday: 8:00 






mm 


Matinee: EVERYDAY | Late show: Fri & Sat 

Un bon mensahe 

Presidente George W. 
Bush a dispidi di e team 
olimpico di Merca 



E presidente George W. Bush a duna un despedida na e team 
olimpico di Merca na cual lo participa den e Weganan Olim¬ 
pico, aunke atento cu nan lo ta “embahadornan di libertad” 
contra China y e resto di mundo. 

Bush ta planea ta presente den e ceremonia di apertura, 
asina manera den e prome dianan di competencia, di 8 pa 
24 di augustus. 

Dialuna, den e hardin di White House, Bush a encabesa un 
acto hunto na hopi atleta cu lo competi na Beijing y a bisa 
cu ta “ansioso” di presencia aigun di e testnan. 

“Mi ta contento di saluda nos atletanan, y kier comparti e 
alegria di boso triunfo”, el a declara. 

Grupo defensor di e derecho humano a bisa Bush pa boicotea 
e ceremonia inaugural como gesto di desaprobacio na repre- 
sion den Tibet. 

Pero White House a argumenta cu e husto ta un competen- 
cia deportivo den cual e politica no mester interferi y cu e 
mandatario lo aborda e tema di derecho humano y libertad 
religioso na e autoridadnan chino den e contexto apropia. 


Ken lo no kier? 

Felipe Alou a bisa cu lo kier Alex 
Rodriguez den su seleccion 


E dirigente dominicano Felipe Alou a papia riba 
e posibilidad cu e hungador di Yankees, Alex Ro¬ 
driguez hunga cu e team di e pais caribeno den e 
Clasico Mundial di Baseball na maart awor. 
“Ami no a papia cun’e, Alex ta pasando den un 
gran temporada, ami lo kier pa e participa, pero 
tambe por ta blanco di hopi cos paso el a nace na 
Merca”, Alou a bisa den declaracion publica. 
Rodriguez di 32 ana, a hunga pa e team di Merca 
den e prome version di e Clasico Mundial, pero 
durante e tempo liber di All Star Game a sugeri 
cu lo ta hungando cu e team dominicano den e 
segundo edicion. 

“Mi ta recorda e controversia cu a presenta ora 


el a dicidi no hunga, el a mustra asina presioan 
cu despues tabata tin cu representa Merca den 
medio di un gran escandalo”, Alou a menciona. 
“Ami ta kere cu e ta bay tuma e mihor decision, e 
ta hopi sabi y un di e mihor pelotero cu ta existi 
den e planeta”. 

Pero manera ta di spera, Alou ta mantene e porta 
habri den caso cu Rodriguez, yiu di tata domini- 
canonan, finalmente tuma e decision di bisti e 
uniform di Yankees. 

“Pa ami, si e hunga cu e team dominicano tin cu 
busca su buraco, pero esey t’e ainda ami ta wak e 
gran distancia, manera ta e otro hungadornan”, 
el a considera. 

Net loke mester 


New York Yankees a logra dos careda pa asina gana Oakland 



ANDY Pettitte a gana e duelo di Giambi, ademas di un sacrifice 
pitcheo riba Justin Duchscherer fly di Alex Rodriguez, tabata 
y un homerun solo di Jason suficiente pa Yankees gana 



♦ 



diadomingo cu score di 2-1 riba (53-45) a gana su di siete wega 
A’s y completa un sweep den sigui na cas y pa prome biaha 
e serie di tres wega. Yankees den temporada ta ocho wega 


ariba di .500. Ta trata di su mi¬ 
hor racha den Yankee Stadium 
desde september ultimo. A’s, 
en cambio a perde cinco wega 
consecutivo, den cual a score 
apenas nuebe careda. Pettitte 
a luci bon desde e comienso. A 
permiti apenas cuatro hit den 
ocho inning, empatando su 
actuacion mas largo di tempo¬ 
rada. A poncha nuebe rival y no 
a regala ningun base por bola. E 
pitcher a enfrenta solamentena 
mas di tres bateador den di 
tres inning y den di seis inning, 
prome di laga e monticulo habri 
pa Mariano Rivera, ken a sobre- 
bibi e turbulencia den di nuebe 
inning pa logra su di 24 wega 
salba den e mesun number di 
oportunidad. Ryan Sweeney a 
dal un single cu un out y Bobby 
Crosby a sigui cu un fly pa right 
field, cu a duna problema na e 
venesolano Bobby Abreu, cu 
solo a stroba esaki. Abreu a hasi 
e catch pa un momento pero 
e bala a sali. E umpire Hunter 
Wendelstedt a determina cu 
e venesolano nunca a catch e 
bala, y e outfielder a trata di 
biaha saca Sweeney out, ken a 
bay bek di biaha pa primera, pa 
hasi e out forsa. 


Lo ta mas cerca 

Julio Baptista ta sona pa hunga den Roma segun Cicinho 



E centrocampista brasileno Ju¬ 
lio Baptista ta sona pa incorpora 
na Roma, a declara su compa- 
triota Cicinho, cu ta hunga den 
e team di e Capital italiano. 

“E lo kier y ora nos a papia na 
Brasil, nos a hasi esaki sola- 
mente riba Roma. El a puntrami 
tur cos riba e ciudad, e team y 
e fanatico”, Cicinho a expresa, 
den un entrevista publica den 
Corriere Dello Sport. 

Roma ta tratando di cumpra 
Baptista, ken ta keda dos ana di 
contract cu Real Madrid, pero 
cu a haya poco lugar pa hunga 
den e club spano. Cicinho, un 
ex di Real Madrid, a senala 
cu Baptista sa cu tin un gran 
chens, cu ta un team un team 
cu lo participa den Champions 


League y ta sinti hopi contento 
cu e idea di bin hunga eynan. 
A anadi cu su compatriota no 
tin ningun problema na adapta 


na e team y cu nos por duna un 
man importante. Ernesto Bron- 
zetti, e intermediario cu a hiba 
e negociacion cu Real Madrid, 


a splica siman pasa cu e cifra di 
e operacion ta rondona 15 mi- 
yon di euro. E representante di 
Baptista, Herminio Menendez, 


a aclara cu e hungador lo pasa 
pa Roma solamente den caso di 
un compra definitivo, no riba 
prestamo. 

No tin palabra pa splica e éxito di Back to the 60’s 


DIASABRA anochi amantenan 
di musica di e epoca di ananan 
‘60 a bini hunto na Kildares 
p’asina bay bek den tempo y 
recorda e bon tempo aya.Varios 
banda di e epoca ey a duna nan 
presentacion y tambe tabatin 
varios "celibridad" cu a bin 
bisti cu e moda di ananan 60. 
Awe nos di AWEMainta kier a 
presenta un reportahe grafico 
pa trata di splica e ambiente cu 
tabatin e anochi aki. Ya ta papia 
di kier un ripiticion, pa cual e 
organisadornan ta evaluando. 

Si bo tip conduci na un articulo exclusivo den AWEMainta 
Potret saca cu camara of celular tambe ta participa 




tv ; V 

arns: 733 -TIPS, HE 733-3477 
of small: jjp 3 @avy 3 maima.com 


Mi 

aint 


Digicel 

E Red Mas Grandi y Mi hor. 

Hoben ta bisa polis cu un tal Ricky hungador di 
Dakota a hinke den su lomba 


DIABIERNA mainta algo 
pasa di 11 or, polis ta bay na 
un cas den Bacobastraat na 
unda a wordo informa cu lo tin 
un pelea entre gang di Dakota 
y di Santa Cruz. Ora cu polis 
a yega a resulta cu esey no t’e 
caso, sino cu tabata trata di un 
hincamento. 

N’e cas polis ta papia cu e ho¬ 
ben A.D.K. di 16 aha, kende ta 
bisa polis cu e tabata trahando 
n’e cas den Bacobastraat y a 
mira un tal Ricky, kende ta 
hunga bala pa Dakota, pasa 
bay. 

Un rato despues Ricky a bolbe 
cu 5 otro mucha homber y nan 

Chofer burachi, 
sin rijbewijs 
coriendo cu 
velocidad hopi 
halto 

POLIS diabierna anochi, a 
tene un control riba velocidad 
riba e caminda di Seroe Tijshi, 
mirando cu ultimamente lo 
tin basta pustamento di auto 
riba e caminda. Na momento 
cu polis tabata controla, nan 
ta nota cu un Susuki Samurai 
blau, tabata coriendo cu ve¬ 
locidad di 110 km y sin lus. 
Mesora polis a start un per- 
secucion, mirando cu e por 
trece trafico den peliger y 
cobra bida di hende inocente. 
Polis a logra pare banda di e 
cruzada di Drive Inn. 

E chofer A.T.S.R. naci na Aru- 
ba di 21 aha, ademas di tabata 
coriendo duro, tabata basta 
burachi, y no tabatin rijbewijs 
tampoco. Pa colmo e auto no 
tabatin ningun papel. 

Polis a papia cune y e ta bisa 
polis cu e tabata coriendo tras 
di un homber cu debe placa. 
Polis a detene. 



Tel: 583-1400 
Fax: 583-1444 


a atake y a bringa cune. Du- 
rante e pelea, Ricky a hink’e 
cu un cuchiu den su lomba. E 
tata di A.D.K. tambe a bin n’e 
cas y a bay poli su cu yiu . 

N’e sitio, un testigo a bisa 
polis cu e hoben J.S. y un tal 
H., tambe lo ta envolvi den e 
pelea. Polis a busca y a topa 


cu J.S.den becindario, pero el 
a desmenti di tin algo di haci 
cu e pelea. 

El a bisa cu el a mira 5 mucha 
homber bringa cu un di nan,y 
a bay mira kico ta pasando. 
E tata di A.D.K. lo bay duna 
keho na Recherche, despues 
cu e yiu sali di poli. 



Gerencia, Staf y Personal di Atco / Ecotech 
ta anuncia fayecimento di: 

Sra. Juanita Paulina 
Henriquez-Gonzalez 

na bida mama di Sr. Anthony 
Henriquez di concrete department. 

Acto di entiero lo wordo anuncia despues. 

Gerencia, Staf y Personal di Atco / Ecotech 
ta manda palabranan di profundo 
condolencia na famia di e defunto. 



Gerencia, Staf y Personal di Atco / Ecotech 
ta anuncia fayecimento di: 

Sr. Sixto Asuncion Wout 

na bida ruman di Sra. Aileen Wout 
di accounting department. 

Acto di entiero lo tuma lugar Diaranson 
23 juli 2008 na Corsow. 

Gerencia, Staf y Personal di Atco / Ecotech 
ta manda palabranan di profundo 
condolencia na famia di e defunto. 

Mientras 
habitante ta sinta 
trankil den sala, 
ladron ta fiesta den 
kamber 

ASISTENCIA di polis awordo pidi 
diasabra anochi, pa 10’or na un 
cas den Caya Safire, unda ladron 
lo a drenta den un cas. Ora cu polis 
a yega n’e cas e dono di cas, R.C. 
naci na Aruba di 52 ana, ta bisa 
nan cu e tabata sinta cu su famia 
masha trankil den sala y a dicidi di 
lanta bay un rato den kamber. 
Ora cu el a drenta den kamber el a 
haya dos homber ta listra den lachi 
di kashi. Manera nan a mire nan a 
core bay. Pafo tabatin otro homber 
ta para ta warda riba nan dos. El 
a bisa polis cu hunto cu su yiu 
homber nan a dicidi di core tras 
di e hombernan, pero ora cu nan a 
tende un di e hombernan grita pa 
tira su yiu mata, nan a stop. 

E ta bisa cu e hombernan a drenta 
den un Toyota Starlet y a bay for 
di e cas. E caso ta den investiga- 
cion. 


Dos Colombiano 
burachi a sigui 
fiesta den cel 

DIADOMINGO anochi, pa 10’or, 
dos polis riba patruya ta mira den 
Avenida Alo Tromp, na altura di 
Cas di Partido, dos homber para ta 
rondona un otro homber. Mesora 
polis a bay y a para e pelea. Polis a 
papia cu e victima M.R. di 36 ana, 
kende a declara na polis cu e tabata 
coriendo den Driemasterstraat y 
n’e cruzada cu Arendstraat, el a 
mira un auto ta bin su tras cu ve- 
locidad masha halto. 

EL a hala for di caminda y a para 
pa evita un dalmento. Den e auto, 
tabatin dos homber, kendenan 
a baha y a bin riba dje. El a bay 
pa papia cu nan, pero nan a bira 
agresivo y kier a bringa cune. E dos 
hombernan, tur dos Colombiano y 
basta burachi, tabata agresivo. Na 
momento cu polis tabata papiando 
cu M.R., nan tabata bay riba dje. 
Polis a mira cu nan tabata haci 
fastioso y a detene tur dos cu ta 
J.J.A.A, di 30 ana y R.M.S.J. di 42 
ana, tur dos naci na Colombia. Na 
Warda di Polis, R.M.S.J. a purba di 
agredi polis, nan a pasa dos klop pa 
domine. Tur dos a keda deteni. 


f *! AD PATRES 

□ □ fu neral home 

van Rensselaerstraat 2 Tel.: (294) 584-2299 

San Nicolas - Aruba 584-8413 

E-mail: adpatresfø setarnet.aw I a\: (297)584-2266 

Senor ta mi wardador 
Mi’n tin falta di nada 
Den cunuco di jerba berde 
E ta ponemi sosega 
E ta hibami na awanan trankuil 
Pa mi bolbe hana forsa.Psalm 23:1,2,3. 

Cu honda pena pero conforme cu voluntad di Dios, 

Y agradecido pa tur locual e la nifica pa nos, 

Y cu a bai sosega den brasa di senor, 

nos ta anuncia fayecimento trågico di nos ta ta welo i amigo stima: 



Jorge Simon Nava 

Carinosamente jama: 

“ Horry, George of Papa Yoy na edad di 83 ana “ 

Na nomber di su casa: Maria Estelle Nava-Antoine 
Na nomber di su yiuna: 

Chay y Atrid Nava y yuinan 

Jorge y Cecilia Nava y yiunan na Hulanda 

Gladys Nava i yiunan 

Isabel Nava i yiunan 

Alirio y Crusita Nava y yiunan na Hulanda 

Miguel y Selma Nava y yiunan 

Sergio y Enith Nava y yiunan na Hulanda 

Eddy Nava y yiu na Hulanda 

Magali Nava y Larry i yiunan 

René Nava y Maritza I yiu 

Eric Nava y yuinan na Hulanda 

Su yuinan di criansa: Betty, Créve Cover y Roland Antoine. 

Su tanta: Sra. Carmensita Nava 

Su ajudante: Cynthia Stamper 

Prima na Corsow: Crisma Henriquez i yuinan “El Senorial” 

Su cuna stima: Andromeda Nava-Camacho i demås cunanan i 

swanan na Aruba, Haiti i Venezuela, tur comer i 
compernan, su ihanan, sobrino i sobrinanan, nieto 
i nietanan, bisanieto i bisanietanan i tataranieto 
na Aruba i Hulanda. 

Demas famia : 

Nava,Antoine,Maduro,Camacho,Dirks,Kelly,Winklaar,Angela,Lopez,T 
romp,Hernandez,Koolman,Krozendijk,Henriquez,Brown,Kock,Rozenb 
erg,Paesch, Beslip, Panneflek,Panthoflek,Jansen,v/d 
Berg,Ridderstap,Figaroa,Thysen,Vrolijk,Gomez,Boekhoudt,Croes,Lam 
pe,Stamper,Leon. 

Demas famia na Haiti: Anise, Leserve, Antoine. 

Demas famia na Hulanda: Jonkman 

Demas famia na Venezuela: Nava, Camacho, Martinez,Colina, Diaz, 
Zea, Hurtado, Millano, Isea,Loaiza, Sanchez. 

Ta in vi ta tur su Amigo i Amiganan: Ex - Colleganan di Lago, AMC, 
Chicago Bridge, S.O.S. i Ex - Futbolistanan di “ Dos Caminos “ i 
Schuttery. 

Bisinanan i conocirnan pa asisti na acto di Entiero cual lo tuma lugar 
Diasabra 26 di July, 2008 pa 4 or di Atardi. Saliendo for di Iglesia 
Emmanuel na Tarabana i después pa santana Central na Sabana 
Basora.E restonan mortal di “ George, Papa Yoy “ lo ta reposa for di 
2’or di atardi den Iglesia Emmanuel. For di 11:30 di mainta pa l’or e 
restonan mortal lo ta reposa na Ad Patres na San Nicolaas. 

Nos ta pidi nos disculpa si den momentonan di nos tristesa nos por a 
lubida un of otro famia. 

Nos ta lamenta cu después di Entiero nos no por ricibi bishita di 
condolencia na cas. 

Adres pa condolencia: Lo ta na Ad Patres Diahuebs July 24 i 

Diavierna July 25, 2008 di 7or pa 9or di Anochi. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“ E ta guia mi den kaminda drechi, fiel na su 
nomber. 

Maske mi pasa den e klof di mas skur, 
mi n’ tin miedu di nada: 

Abo t’ei ku bo garoti i baston, ta mi amparo” 
Salmo 23 : 4 

Cu inmenso tristeza na nos curason nos ta participa 
fayecimento inespera di mi Esposo 
Ruman y omo stima : 

SR. MIGUEL ARCANGEL CROES 

Mihor conoci como : “ ETI” 

*08-05-1948 f 20-07-2008 

Na nomber di 

Su Esposa : Sra. Lucia Croes 

Su Suegra : Sra.Vda. Chana Croes-Kock 

Rumanan : Iris Croes y yuinan 

Theofilo Croes (na Hulanda) y yuinan 
Beatrix y Luis Kock y yiunan 
Thomasa y Rodrigo Croes y yuinan 
Dica y Luciano Henriquez y yuinan 
Willy Croes y yui 

Mescos cu ruman : Walty y Rosa Croes y yui 
Su Tanta : Felecita Croes 

Swa y Cunanan : Edita Croes y yuinan y su companero Carlos Lacle 
Pina y Oscar Boekhoudt y yuinan 
Tico y Leng Croes y yuinan 
Aurita y Victor Thiel y yuinan 
Su sobrino y sobrinanan : Eric Laurence y famia 
Jennely Hooker y famia 
Patrick Laurence 
Sharon Bermudez y famia 
Rolinchi Dirks y famia 
Rutsy Kock y famia 
Luwy Kock y famia 
Rudy Croes y famia 
Juraine Croes y famia 
Sulaika Croes 

Kenneth Henriquez y famia 
Sharlene Van Tol y famia 
Sharitza Henriquez 
Eldrith Henriquez y famia 
Willgenie Croes 
Liez Croes 

Joselito Croes y famia 
Hose Croes y famia 
Osmayra Boekhoudt 
Crispina y Edgard 
Ghislaine Kelly y famia 
Gilbert Croes 
Albert Croes 
Stanley Thiel 
Brendon Thiel 
Stacey Thiel 

Ihanan : Jean Mark Henriquez 

Crispina Boekhoudt 
Joselito Croes 

Ex- swanan : Maikel Laurence 

Jossy Croes 

Amigo y amiganan : Bingo 

Primo y primanan y demas famianan : Croes , Lampe, Henriquez, 
Kock, Lacle, Laurence 

Van Tol, Hooker, Dirkzs, Bermudez, Velasquez, 
Ruiz, Shaarbaai, Tromp, Hernandez, Maduro 
Boekhoudt, Thiel, Kelly, Falcon, Flanegin, 
Geerman. 

Ta invita a tur amigo, amiganan , conocirnan y bisinanan pa acto di 
entiero cu ta tuma lugar Diamars 22 di Juli 2008 pa 4’ or di atardi 
saliendo for di Misa Santa Filomena na Paradera pa Santana 
Catolico na Playa.For di 12’ or pa 2 ‘or di atardi e restonan mortal 
di Miguel lo ta reposa na Babijn # 54. 

For di T or di atardi Miguel lo reposa na Misa Santa Filomena na 
Paradera. 

Adres pa condolencia : Babijn # 54 for di 7’or pa 9’or di anochi. 

Nos kier a pidi nos disculpa si nos por lubida un of otro famia den nos 
tristeza. 



^Aumr^u 

















281 Local 


Diamars 22 di Juli 2008 I AWEMainta 



AD PATRES 

fu neral home 


\an Runssulaerstraat 2 

San Nicolas - Aruba 

E-mail: adpatres@setnrnet.aw 


Tel.: (294) 584-2299 
584-8413 


Fax: (297) 584-2266 


“Lagrima y floman por seca, 
pero bo imagen y recuerdonan lo 
keda semper bibo den nos curazon 


Cu honda pena pero conforme cu boluntad di Dios, 
nos ta anuncia fayecimento di: 


Catharina p. Christiaans 

Acto di entiero lo wordo anuncia despues 




1 -/ \ 

i L' 

i-* él 

\\ Mementomori Funeral Home N.V. 

Yolanda - Leo - Eugene 
% Tel: 5833358 - Fax: 5837711 


44 Pasobra Dios a stima mundo asina tanto, 
cu E a duna su unico Yiu, pa tur cu ta kere den dj’E, 
no bay perdi, ma haya bida etemo.” 

Juan 3:16 


Pa medio di esaki esposa, yiunan y demas famia kier a invita 
tur famia, amigo, bisina y conoci pa asisti na un santo 
sacrificio di misa pa recorda e di 6 ana di fayecimento di nos 
defunto stima: 

Serapio “Yati” Maduro 

Diamars 22 di juli 2008 pa 7’or di anochi na Misa Inmacu- 
lada concepcion na Santa Cruz. 

Boso presencia lo ta altamente aprecia. 


TA BENDE 


TERENO 

EEVGEDOM 
916M"na 
Tania Leeudert. 

Pr dj s 115.000 parnas 
infonnacion 
yama 5931082 


TA BUSCA 


Pa cumpra set 
di reem 15 of 
individual 

Tel: 5858413 
Cel: 9659065 


TA BUSCA 


ESTILISTA 

Pa un cita yama 

586-8829 


ARUBA NAUTICAL 
CLUB 


mester di un 
"bartender" 

Exigencianan minimo: 

1). 3 ana di experiencia 
2). Conocimiento di B.PA 

Pa informacion favor yama 
Sra. Kelly na tel: 5853022 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Iservicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


H Botica na Warda | 

Pabou di Brug: Botica Pueblo 
Pariba di Brug: 

Dokter na Warda m 

Pabou di Brug: dr. Beke 
Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor iTokoi Winklaar & 
Victor R Winklaar. 

REDACCION: noticia@awemainta.com. 

BENTA Dl AVISO: 

sales@awemainta.com 

JiJiijA 

AAjMIA 

Mayor y culpabilidad 

Pa por cu muchanan caprichoso ta dificil, pero aigun mayor 
ta haya cu e parti mas duro ta di enfrenta nan mesun 
duda. 

No ta inusual cu mayornan di muchanan caprichoso ta 
lucha cu sentimentonan di culpabilidad of duda propio cu e 
constante enfrentamentonan na cas. Desafortunadamente 
hopi mayor a worde informa pa "expertonan" cu maneha 
mucha mester ta algo facil pa esunan cu ta haci'e 
corectamente. Esey ta laganan cu un condena propio 
intenso ora cosnan no bai manera mester ta - nan a 
planea di ta mayornan amoroso y efectivo, lesando storia 
pa nan angelitonan den piyama prome cu nan bai drumi. 
Pero e diferencia entre bida manera e ta, y bida manera e 
mester ta bira un realidad depresionante. Si bo ta 
enfrentando e tipo di depresion aki den bo bida, laga mi 
dunabo tres siguranza. 1. no ta bo falta; 2. no semper lo ta 
asina dificil; y 3. probablemente bo ta haciendo un miho 
trabao cu bo mes ta kere. 

Estadisticanan ta mustra cu mayoria di mucha caprichoso 
despues ta bira adultonan determina, respetabel, y 
trahador duro, cu no por kere aigun di e cosnan cu nan 
tabata haci. Te hasta lo bo por mira e dia cu bo yiu rebelde 
di antes lo asercabo pa conseho, cansa di e enfrentamento 
cu su mes yiu caprichoso. 

Esey ta e satisfaccion final di e mayor conciente, cu a lucha 
pa pasa e ananan reboltoso. 



Guyabastraat 4, Dakota Tel: 582 4748 









PA TUR FIESTA 
PA MUCHA 

YAMA 

5923523 / 5838769 

Homber a wordo ataca y 
hinca den su lomba den 
Macubaristraat 



DIABIERNA atardi, polis ta wordo manda cu urgencia den Ma¬ 
cubaristraat, pa un caso di hincamento. Otro polis cu tabata den 
becindario, y a caba di atende un accidente, a bay pa yuda. Ora cu 
el a yega e ta topa cu e homber R.K., kende tabatin 4 hinca, uno 
na su orea y tres na su lomba. 

E testigonan n’e sitio a bisa polis cu R.K. no ta mucho bon di cabez 
y ta parce cu e ta un paciente di PAAZ. 

Polis a bay papia cu R.K. mes, y e ta bisa cu e tabata canando banda 
di Centro Bario Dakota, ora cu 3 homber a bin riba dje y a atake 
y a bringa cune. 

Polis a nota cu no ta trata di un hende cu su cabez no ta bon, 
ni tampoco un paciente di PAAZ. Ambulance a bin n’e sitio y a 
transporte pa poli pa tratamento. Despues el lo bay Recherche 
pa duna keho. 


TIPO Dl CAMBIO 

Valido pa 22 juli 2008 


OFICIAL 


Placa Extranhero 

BarkFfeperen 

VUsseleri Cheque 
Reis Chequeen 
OtærBoekingen 

Berta 

na 

RJiico 

US Dollar 

1.77 

1.78 

1.80 

CAN Dollar 

1.75 

177 

1.79 

Engelse Pond Sterling 

3.49 

3.54 

3.60 

ZAfeerse Frank per CHF. 100 

173.98 

174.61 

175.41 


rÉdAtOttnisr^NGmi 9&00 

J apanse yen perj PY. 10.000 164.98 

EuuperXEU. 100 279.88 


100.00 biljetten 100.20 
<±q/oetoeking 100.00 


16648 

28244 


16816 

285.28 


Provision di Devisa 1.3% 
Segun artic ulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
etipodicambio oficial pae 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 




Aries 



21 Mrt-20 Apr 

Bo mester tin e obhetivonan mas cla ora bo 
plantenan na bo superiornan. Dl e conversacion ey ta 
depende e exito di e proyecto. Den amor, atencion cu 
peleanan absurdo pa jaloezie sin motibo. Sina controla bo 
mes. Bo mester drumi mas y mihor. 


auro 21 Apr-20 Mei 


Kizas bo ta sinti cu bo trabao no ta wordo 
aprecia. Den dianan aki ta probabel cu bin peleanan cu 
companeronan di trabao. Tene cuidao ora bo demanda 
hopi, focus mas energia riba bo plannan. Den tereno di 
amor, lo bo biba momentonan di pasion cu bo pareha, si bo 
no tine ainda ta posibel cu lo bo conoce un hende special 
cu lo haya tur bo atencion. 


Geminis 21 Mei - 20 jun 

Bo lo ta hopi lanta awe, y esey lo haci cu lo bo 
wordo elogia doordi bo hefenan y coleganan. Bo ideanan lo 
wordo tuma na cuenta y nan lo ta e centro di atencion den 
area profesional. 


tt 



Cancer 21 jun-20jui 

Lo bo cuminsa e dia cu aigun problema di 
entendimento den area laboral, pero no preocupa, e lo 
cambia durante dia. No discuti di mas ni bisa cosnan di cual 
bo lo por arepenti despues. Bo lo kier pasa mas tempo cu 
amigonan y familiarnan mas cercano. Evita excesonan di 
cuminda vbebida. 




Leo 


21 Jul - 20 Aug 

Atencion: no discuti cu coleganan di trabao, 
corda cu nan ta sinti e mesun presion ora nan tin tareanan 
extra. Bo no ta e unico cu ta sinti su mes yen trabao. Den 
tereno di amor, bon momentonan di pasion intenso cu bo 
pareha. 


d 


Virgo 21 Aug - 20 Sep 

Cambionan positivo den tereno laboral. Kizas lo 
bin proyectonan nobo cu lo ponebo pensa riba bo situacion 
actual. Usa bo poder maraviyoso di analisis y lo bo wak cual 
ta e salida optimo. Den amor, bo pareha kizas lo demanda 
mas atencion, e dianan aki bo ta un tiki leu. 


4^ Libra 21 Sep - 20 Okt 


Ta un bon momento pa pone den cla e 
obheitivonan futuro y organiza bo mes den tareanandiario 
pa evita confusionnan cu bo companeronan di trabao. Den 
tereno afectivo kizas bo ta sinti cu nan no ta comprondebo 
completamente. Bo lo mester analiza bo posicion ora bo 
demanda mas di bo pareha. 


;£* Scorpi 

Dianan cor 


O 21 Okt - 20 Nov 


1 conflictivo den plano laboral. Hopi duda 
entre bo coleganan. Pesey y pa falta di serenidad, bo por 
cai den precipitacionnan y erornan grave. Analiza tur cos 
prome bo actua. Den tereno sentimental ta bon pa bo laga 
di ta asina demandante y caprichoso. Purba calma bo 
nervionan y ansha. 



^ASagitario 21 Nov - 20 Dec 

My Etapa den cual bo mester analiza si realmente 
ta hacibo feliz pa continua e actividadnan cu bo ta realiza. 
Kizas ta e momento pa pleita pa loke realmente bo kier. Lo 
bo haya aigun respuesta den paz di bo hogar, cu bo sernan 
stima cu ta apoyabo asina hopi. 


Capricornio 21 


Dec-20 Jan 

Bo ta den un etapa di creatividad y pesey 
tur loke bo propone na bo hefenan lo wordo reconoci y 
elogia. Cuidao cu jaloezie entre bo parnan. Den ambito 
di sentimentonan, lo bo biba momentonan pleno, di gran 
sequridad y union cu bo pareha. 


Aquarius 


21 Jan - 20 Feb 


Den e dianan aki bo lo ta ansha y cu exceso di 
trabao. Ta prudente y no malgasta bo tempo den tareanan 
cu no ta dunabo hopi. Bo trabao bale hopi. Problemanan 
economico lo afecta bo relacion cu familiarnan, ademas bo 
lo ta hopi nervioso, pesey bo no lo sintibo bon na ningun 
lugar, specialmente na cas. 



Piscis 


21 Feb - 20 Mar 


Conflictonan laboral ta na caminda. Bo mester 
reconoce cu aigun eror cometi ta bo responsabilidad. No 
culpa bo hefenan di tur cos. Afronta e desafio di mehora e 
cosnan cu por drecha ainda. E no lo ta un bon dia tampoco 
pa afectonan, posibel peleanan familiar y discusionnan cu 
bo pareha ta conduci na replantea aigun situacion cu ta 
molestia for di aigun tempo caba. 

Oracion na San HUdas Tadeo 


— 



LAGA nos sigui como devoto 
na San Hudas Tadeo pa invita 
bo persona p’asina aki nos por 
reza hunto y hinca den su man 
nos intencionnan y plannan 
pa e por hiba nan na nos Tata 
Dios. 

Dia 28 di cada luna lo tin reza- 
mento na cas di un devoto. Awo 
nos ta sigui y e siguiente oracion 
lo tuma luga dialuna, 28 di juli 
2008, na cas di famia Rafine- 
Lopez, Argentiniéstraat 3, pa 
7’or anochi. 

Gospel Concert 
organisa pa 
Comision di 
Hubileo Aruba 

COMISION di Hubileo Aruba, 
ta organisa un Concierto di Gos¬ 
pel cu e meta pa recauda fondo 
en conexion cu clausura di e 
celebracion di 50 Ana Hubileo 
di Oro di nos Diocesis di Wil- 
lemstad, Seccion Aruba. 

E concierto di Gospel aki lo tuma 
lugar na Club Caiquetio, diasabra 
30 di augustus 2008 di 7’or y 15 
p.m. pa ll’or p.m. 

Lo tin tambe un bar y cushina 
bon surti. Carchi di entrada ta 
obtenibel na tur Parokia y serca 
e miembronan di e Comision 
organisado. 

Manera a wordo menciona caba, 
cu tur esaki ta pa recauda fondo 
pa conhuntamente nos clausura 
e Celebracion di Hubileo. P’esey 
nos ta conta riba e cooperacion di 
e pueblo di Dios y pueblo di Aruba 
en general. 


[For di Venezuelastraat dren- 
ta Emmastraat le cruzada y 
después di biaha prome ca- 
minda bira na man robes y e cas 
ta e penultimo na man drechi, 
color beige y cura di hero color 
pretu] 

Un y tur ta bonbini na e oracion 
aki. 

Pues p’esei no keda sin asisti y lo 
bo keda sigura cu Nos Senor lo 
no nenga di scucha San Hudas 


Tadeo y nos su yiunan cu nan 
peticionnan. 

Bo devocion sigur lo engrande- 
ce y tin San Hudas Tadeo como 
devoto ta algo grandi. 

Laga nos comparti nos testimo- 
nio tambe cu nos Rumannan 
den Cristo, confirmando cu 
Hesus ta Esun di ayera, awe, 
manan y semper y ku E ta bibo 
y cu San Hudas Tadeo a yuda 
nos experiencia esey! 


t |i Mementomori Funeral Home N.V. 

Gradicimento / Invitacion 

Nos no tin palabra pa expresa nos 
inmenso gradicimento na tur cu a 
mustra nos nan carino y atencion 
durante di fayecimento y entiero di: 

Oscar Gomez 


Gradicimento ta bay tambe pa tur esnan cu a manda krans, flor, 
telegram y na tur cu a haci yamadanan telefonico. Na su 
amigonan di Aruba Jaycees y di Tuma Zu, famianan di 
Sto.Domingo y famianan di Puerto Rico y henter Colonia 
Domincano na Aruba. 

Boso presencia y atencion tabata un gran consuelo pa nos. 

Alavez nos ta invita pa dos santo sacrificio di misa: 

Diamars 22 di juli 2008 pa 7’or di anochi na Kapel di Madiki y 
diahuebs 24 di juli 2008 pa 7’or di anochi na Misa San 
Francisco na Playa pa descanso di alma di nos defunto stima. 
Boso presencia ta altamente aprecia. 

Gradicimento / Invitacion 

Pa medio di esaki nos kier a gradici tur 
esnan cu a compana nos na momento di 
enfermedad, fayecimento y entiero di nos 
defunto stima: 


Maria Yolanda “Yola” Pinedo 

Gradicimento ta bay pa tura cu a manda flor, krans, telegram y 
esnan cu a yama nos. 

Dr. van Leeuwen, Dr. Anaya, Dr. John Croes, Dr. Kock, 
zusternan di Medium Care, zuster Rudmila Kock, Nuris Wolff, 
Nubia Calderon Arcila. 

Boso presencia y atencion tabata un gran consuelo pa nos. 

Alavez nos ta invita pa un santo sacrificio di misa: 

Diaranzon 23 di juli 2008 tur pa 7’or di anochi na Misa San 
Francisco na Playa pa descanso di alma di nos defunto stima. 
Boso presencia ta altamente aprecia 

Na nomber di su yiunan y demas famia. 


ni 

AD PATRES 

funeral home 


\an Rensselaerstraat 2 

San Nicolas - Aruba 

E-mail: adpatres(a setarnet.a\Y 


Tel.: (294) 584-2299 
584-8413 
Fax: (297) 584-2266 



The lord is my shepherd I shall not want: 
Psalm 23:1 

With deep sympathy we announce the 
passing of our 

lo ving mother, grandmother, great- 

grandmother, 

sister and aunt: 


Angelina J. Pompier-Morris 

better known as: “Angie” 

June 14,1922+July 21, 2008 

Left to mourn are her loss children: 

Claudette Morris and family in Holland 
Annette Morris in Aruba 
Olive Morris and Roland and family in Aruba 
Hubert Morris “Foxy” and family in Aruba 
Brother: John Pompier and family in St. Eustatius 

Sister in law: Lilian Pompier and family in Aruba 

Winifred Pompier and family in Holland 

Grand-children and great-grandchildren, nephews, nieces too 
numerous to mention. 

The late Angelina was related to family: Pompier, Morris, 
Hassell, Brown, Jack, de Freitas, Granger, Gibbs, Cranston, 
Turner, Woods, Sortan, Smith, Timber, Arrindell, 

Boasman and Marcha. 

The funeral service will be announce later 

Gradicimento/ Invitacion 

Pa medio di esaki nos ta gradici di 
curason tur esnan cu tabata cu nos 
durante enfermedad, fayecimento y 
entiero di nos querido yiu, ruman y omo 

Mario Loreto 
‘Maiky” Dania 


Danki ta bay pa tur cu a manda krans, flor, telegram, tarheta, 
e-mail, telefon y donacion na Kankerfonds. 

Un gradecimento di curason en especial na tur e ajudantenan di 
Wilhelmina Kankerfonds, Lola Geerman, Sherryl Turner, 
Martha Transito Sanchez, Jenny y Liliana na Colombia 
pa nan pasenshi, atencion y carino, Nicomeda Albertz pa 
oracion y cantonan 

Boso presencia y carino ta un consuelo grandi pa nos 

Alaves nos kier invita pa e 3 Santo Sacrificio di misa cual lo 
tuma lugar diahuebs 24, diabierna 25 y diasabra 26 di juli 2008 
tur pa 7’or di anochi na Misa Inmaculada Concepcion na Santa 
Cruz, despues di e misa di diasabra 26 di juli 2008 lo tin un 
rosario na cas Siribana 25 (Santa Cruz) pa descanso di alma di 
nos defunto stima. Boso presencia lo ta altamente aprecia. 

Na nomber di su mama, rumannan y demas famia 

Local 131 


Playa Linda Beach Resort ta score tremendo 

Den curso di AMTI 


AMTI, Aruba Management 
Training Institute ta duna honor 
na su lema ”Bringing out the 
best in People”. 

Mangement di Playa Linda Bea 
ch Resort ta masha conciente 
cu cambio y inovacion ta e 
unico elementonan constante 
den nan trabao, y kier a refr- 
esca nan abilidad di maneho, 
y a pidi AMTI, nan partner den 
exito di tur tempo, pa facilita 
un training den e ramo. 

E ekipo completo a participa 
activamente na un training di- 
rigi special na maneho superior 
yama “Management Develop- 
ment Program”. 

Sr Rene Leander, facilitador, 
tabata masha satisfecho di por 
a entrega e grupo di maneho 


E’la gana 
un viahe 
pa dos pa 
Bonaire 



RECIENTEMENTE Sr. Nica- 
sio Dirksz, ganador di Teleshop 
St. Cruz di SETAR, a bira e feliz 
ganador di e premio di pasashi 
pa 2 persona pa Bonaire. 


nan certificado. Mester bisa cu 
ta masha bunita pa a mira cu 
un ekipo di maneho ta reconoce 
cu pa sigui desaroya ta impor- 
tante pa bai bek base de vez en 
cuando. 

E graduado nan ta: Ramphiz 


Croes, Alvaro Gonzalez, Yvette 
Tromp, Mignon Aal, Peter Van 
Grinsven, Gilbert Schwengle, 
Rolando De Cuba, Avilia Rid- 
derstaat, Rocheline Roos, Mi¬ 
chelle Mendes, Ciro Pimentel, 
Jan Van Nes y Henk Timmer- 
mans. Pabien na tur cu a pasa e 


training cu exito. 

Pa loke ta e concurso di AMTI 
“Campeon den Comunicacion” 
diasabra awor 26 di july, 11 par- 
ticipante campeon den comuni¬ 
cacion lo presenta nan speech 
dilanti di un cuerpo profesional 


di hurado, den Key Largo Ca- 
sino, 8’or pm. Abo tambe ta 
invita y entrada ta gratis. 

Pa mas informacion, tir’un bistå 
ariba nos web site: www.amti. 
org pa bo sa mas di nos curso 
y servicio nan, of yama nos na 
telf 588 0833 

“ Laga tur locual, cu ta sperami ta bunita, 
Laga tur locual, cu mi encontra na caminda ta 
bunita, 

Laga tur locual, cu ta rondonami ta bunita 
Laga tur locual mi ta laga’tras keda bunita 
y laga esakinan termina den tur buniteza. “ 



C ado Wever 


- Cu inmenso tristeza na nos curazon, nos ta 

participa cu a fayecimento inespera na Bogota, Colombia di nos casa, 
mama, wela, bisawela y madu stima: 


Juanita Paulina Henriquez-Gonzalez 

mihor conoci como: “ Ninita “ of “ Nita ” 

12 juli 1945 - 16 juli 2008 

Na nomber di su: 

esposo: Dometilio “Tilo” Henriquez 

yiunan: Wilfrido “ Frido ” y Sandra Henriquez-Mimié y yiunan 
Anthonio “ Toni ” y Lourdes Henriquez-Tromp y yiunan 
Alfonso “ Fon ” y Susan Henriquez-Kelly yiunan 
Jacqueline “Suzan” y Roland Halley y yiunan 
Maritza y José Maduro y yiunan 
nieta y nietonan, bisanieta y bisanietonan 

rumannan:Albertina, Shonfi y famia 
Rufina y famia na Hulanda 
Rita, Alchi y famia 
Chonai, Merry y famia 
Rigoberto, Alicia y famia 
Yolanda y famia 
Sra.vda. Betty y famia 
Sra.vda. Chica y famia na Hulanda 

sobrino y sobrinanan, primo y primanan, comer y compernan, ihanan, 
bon amistadnan di cas y demas famia ta invita tur amigo, bisina y 
conoci pa asisti na e acto di entiero cual ta tuma lugar diaranzon 23 
di juli 2008 pa 11'or di mainta saliendo for di Misa Sagrado 
Curazon pa santana catolico na Savaneta. E resto mortal lo ta 
reposa for di 9'or di mainta den Misa Sagrado Curazon na Savaneta. 

Na lugar di flor of krans un donacion pa “ Fundacion NIERDIALYSE 
” lo ta altamente aprecia. Lo tin un box disponibel den Misa pa e 
bunita gesto aki. 

Adres pa condolencia: Cura Cabay 10 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 



Mementomori Funeral Home H.V. 

Yolanda - Leo - Eugene 
Tel: 5833358 - Fax: 5837711 


“ Laga tur locual, cu ta sperami ta bunita, 

Laga tur locual, cu mi encontra na caminda ta 
bunita, 

Laga tur locual, cu ta rondonami ta bunita 
Laga tur locual mi ta laga’tras keda bunita 
y laga esakinan termina den tur buniteza. ” 

Cado Wever 


Cu inmenso tristeza na nos curazon, pero agradecido pa loke nos 
defunto stima a nifica pa nos, nos ta participa fayecimento di: 



Emiliano Pena 

mihor conoci como: “Meel” 
ex-empleado di Arubus 

Na nomber di su: 

esposa: Lillian “Lily” Pena-v/d Linden 

yiunan: Sita Pena y yiu na Hulanda 

Rosindo “Buehi” Pena, Cristiana y famia 

Mario Pena y yiu 

Hubert y Gloria Pena y yiunan 

Joselito Pena na Hulanda 

Junior Pena na Hulanda 

Roque Pena na Hulanda 

rumannan: Reina y Gabriel Helder y famia 

Cecilia Bouwman-Pena y famia na Hulanda 
Angel Pena 

Marcela y Nicky Kelly y famia 
Lelia Croes, yiunan y Toribio Flanegin 
suegra: Francisca Montero 

suegro: Edilio Montero 

swa y eunanan: Omar y Wendy Montero-Feliciana y famia 
Lisa y Clifford Paula y famia 
manera wela of mama:Ninita Wever y famia 
ex-suegro: Luis Kelly 

ex-suegra: Sharlin Gamara y famia 

nieto y nietanan, sobrino y sobrinanan, primo y 
primanan, comer y compernan, ihanan 
famia: Pena, v/d Linden, Montero, Wever, Statie, 

Feliciana, Croes, Greaux, Arends, 

Castillo, Paula, Helder, Kelly, Koolman, 

Henriquez, Gamara, Jansen, v/d Biezen, 

Flanegin, Albertsz, Ras, Maduro, Arsilla y demas 
famia ta invita tur amigo, bisina y conoci pa asisti na e acto di entiero 
cual ta tuma lugar diahuebs 24 di juli 2008 pa 4'or di atardi saliendo for 
di Misa Sagrado Curazon pa santana catolico na Savaneta. E resto 
mortal lo ta reposa for di 2'or di atardi den Misa Sagrado Curazon na 
Savaneta. 


Na lugar di flor of krans un donacion pa “Pa Un Bon Causa” lo ta 
altamente aprecia. Lo tin un box disponibel den Misa pa e bunita gesto 
aki. 

Adres pa condolencia: Mementomori Funeral Home 

Diaranzon 23 di juli 2008 di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 


Nos kier a pidi nos disculpa si nos por a lubida un of otro famia den 
nos tristeza. 

Fantastic Garden a adquiri e Roils Royce 
di equipo pisa: Un chubato Caterpillar 





ARUBA Industrial Services 
N.V. y Venequip a realiza e 
sono di Roy Maduro pa haya e 
Roils Royce di equipo pisa: Un 
chubato Caterpillar.Diabierna 
den oranan di atardi durante un 
ceremonia den patio di Fantas¬ 
tic Garden, Moizes de Windt di 
Aruba Industrial Services N.V. 
y di Venequip, e representan- 
tenan oficial di Caterpillar na 
Aruba y Latino America, a haci 
entrega di e yabi di e chubato 
(Caterpillar Wheel Loader Mod¬ 
elo IT-14G), cu ta un mashin cu 
por haci varios tipo di trabao 
na Roy Maduro di Fantastic 
Garden.Roy Maduro den su 
discurso a expresa di ta masha 


emociona cu e adquision aki 
ya cu semper el a sona pa tin 
un mashin di Caterpillar cu ta 
ser considera e Roils Royce di 
equipo pisa. 

“Di hopi aha cu mi ta den e ne¬ 
goshi aki mi a puntra mi mes, 
ki dia lo mi por paga un Cater¬ 
pillar. Te hasta den mi oficina 
mi tin yen di modelo chikito di 
nan, sonando e dia cu nos por 
tin uno. Un Catarpillar manera 
hopi hende sa t’e Roils Roys di 
Heavy Equipment. Kier men 
un sono a bira realidad pami,” 
Maduro a expresa. 

Moizés de Windt di Aruba 
Industrial Services cu hunto 
cu Venequip ta representante 







di Caterpillar, a expresa di ta 
contento di por haci e sono di 
Roy Maduro un realidad. 
Moizés a bisa cu esaki tabata 
posibel ora cu Caterpillar a 
deposita su confianza na Aruba 
estableciendo nan mes aki, 
como un di e promenan den e 
industria aki. 


Pero tambe a expresa cu e chu¬ 
bato cu a wordo entrega diabi- 
erna atardi a wordo ensambla 
na Inglatera, pero cual cuida- 
dosamente y bao di guia di AIS 
a wordo configura, esta “traha” 
dor di Roy y Frank, kendenan 
pida pa pida a scoge e compo- 
nente y detayanan necesario, 


aplicable y apto p’e industria di 
Fantastic Gardens. 

Na final di su discurso Moizés a 
entrega e yabi di e chubato na 
un Roy Maduro sonriente. 
Despues di e ceremonia a sigui 
un brindis p’e ocasion special 
aki den presencia di invita- 
donan. 





















































